Arhiva - decembar 2013. - Republika Srbija - Ministrastvo za rad, zapošljavanje, boračka i socijalna pitanja\nArhiva\tVesti\tDecembar 2013.\tArhiva - decembar 2013.\n27. decembar 2013. Pola veka Gerontološkog centra Beograd\nPovodom proslave pedesetogodišnjice Gerontološkog centra Beograd, u Domu penzionera Bežanijska kosa održana je svečana akademija koja je okupila mnogobrojne zvaničnike iz Ministarstva zdravlja, Ministarstva rada, zapošljavanja i socijalne politike kao i veliki broj onih koji su prethodnih godina na bilo koji način pomagali Gerontološkom Centru. Direktorka Gerontološkog centra Beograd, Suzana Mišić u svom uvodnom obraćanju zahvalila se svim prisutnima na podršci a dodeljena su i specijalna priznanja svima onima koji su prethodnih godina svojim trudom i zalaganjem doprineli razvoju ove ustanove. Jedno od specijalnih priznanja dodeljeno je i državnom sekretaru Brankici Janković, koja je u svom obraćanju istakla da je upravo duh zajedništva, tolerancije i ljubavi, koga emaniraju svi zaposleni u Gerontološkom centru Beograd, najveći razlog zbog koga se jedna ustanova sistema socijalne zaštite može nazvati pravim ličnim domom svakog njegovog korisnika.\nGerontološki centar Beograd je prva ustanova koja je svoje poslovanje i delatnost uskladila sa novim standardima i uslovima za pružanje usluga socijalne zaštite, što je svakako obaveza svih ostalih pružalaca usluga. Ovim je i zvanično otpočeo proces licenciranja organizacija socijalne zaštite, a Ustanova Gerontološki Centar Beograd je prva uskladila delatnost i poslovanje sa propisanim standardima, pokazavši da su isti dostižni, i na taj način je dala dobar primer svim ostalim pružaocima usluga u sistemu socijalne zaštite.\n26. decembar 2013. Krkobabić: Imamo važnija posla od vanrednih parlamentarnih izbora\n- Ova Vlada započela je krupne promene u zemlji - od borbe protiv kriminala i korupcije, do privlačenja stranih investicija i otpočinjanja pregovora sa EU. Učvrstili smo veze sa Briselom,Rusijom, Kinom, Emiratima i mnogima na istoku i zapadu. Naš naredni ključni cilj je zapošljavanje Srbije. Kada će biti konačno usvojen novi Zakon o radu, koji bi, kako tvrdite, trebalo to da omogući?\n26. decembar 2013. Pomoć najugroženijima u opštini Bela Crkva\nDržavna sekretarka podelila je novogodišnje paketiće koje je za 151 dete, koja su u porodicama koje su korisnici socijalne pomoći, obezbedio Centar za socijalni rad „8. maj“ Bela Crkva, kao i bonove za ogrev i higijenske pakete samačkim staračkim domaćinstvima. Na kraju posete obišli su stanovnike zgrade nekadašnjeg "Standard betona". U tom prostoru u samom centru grada, potpuno nesulovnom za stanovanje, koji je opštinska služba za urbanizam proglasila opasnim po život, nastanjeno je desetak porodica. Sada je ova zgrada u privatnom vlasništvu, pa porodice koje tu žive sa decom moraju se iseliti. Direktorka Centra za socijalni rad, Violeta Simić je objasnila koji su mogući modaliteti smeštaja i zbrinjavanja ovih osoba.\n23. decembar 2013. Održana rasprava o Nacrtu zakona o izmenama i dopunama Zakona o bezbednosti i zdravlju na radu\n18. decembar 2013. Martinović: Javnom raspravom do boljeg zakona o radu Onima koji nisu učestvovali u ranijim fazama izrade novog zakona o radu, tokom javne rasprave biće omogućeno da daju svoje mišljenje i da pomognu da se tekst unapredi, izjavio je, gostujući u Dnevniku RTS, državni sekretar u Ministarstvu rada, zapošljavanja i socijalne politike Zoran Martinović. Mali je krug izmena oko kojih su se tri strane potpuno saglasile, a najspornije će, osim otpremnina i rada na određeno vreme, biti odredbe koje se odnose na obračune zarada, očekuje Martinović.\n18. decembar 2013. Podrška lokalnim samoupravama Stalna konferencija gradova i opština – Savez gradova i opština Srbije organizovala je u Aranđelovcu, 18. decembra 2013. godine, finalni okrugli sto i sastanak Među-ministarske radne grupe, u okviru projekta “Podrška lokalnim samoupravama u decentralizaciji društvenih delatnosti“. Ovaj projekat realizovala je Stalna konferencija gradova i opština (SKGO) u saradnji sa Norveškom asocijacijom lokalnih i regionalnih vlasti (KS) i Centrom za liberalno-demokratske studije (CLDS).\n18. decembar 2013. Počela javna rasprava o Nacrtu zakona o izmenama i dopunama Zakona o radu\n17. decembar 2013. Međunarodni dan sećanja na Rome stradale u II svetskom ratu Izaslanica predsednika Vlade Republike Srbije ministarka zdravlja prof. dr Slavica Đukić Dejanović predvodila je centralnu državnu komemorativnu svečanost povodom obeležavanja Međunarodnog dana sećanja na Rome stradale u Drugom svetskom ratu.\n16. decembar 2013. 99. godišnjica Kolubarske bitke\nIstog dana u manastiru Ćelije vence su položili predstavnici Ministarstva rada, zapošljavanja i socijalne politike, predsednik opštine Lajkovac, predstavnici opštine Lazarevac, kao i diplomatski predstavnici Austrije, Mađarske, Slovačke i Češke. 16. decembar 2013. Održana Svečana sednica Saveta za rodnu ravnopravnost Vlade Republike Srbije\nKako je u uvodnom izlaganju istakla Stana Božović, predsednica Saveta, ova sednica je bila prilika da se sumiraju rezultati Saveta u 2013. godini i najave aktivnosti u sledećem periodu na osnovu Plana rada Saveta za rodnu ravnopravnost (2013-2016). Navedeno je da je Savet, od aprila 2013. godine, od kada je formiran posebnom Odlukom Vlade Republike Srbije – usvojio Poslovnik o radu, razmotrio i predložio mere na osnovu Zaključnih zapažanja Komiteta UN za eliminaciju diskriminacije žena iz jula 2013. godine, podržao potvrđivanje Konvencije Saveta Evrope o sprečavanju i borbi protiv nasilja nad ženama i nasilja u porodici i inicirao evaluaciju Akcionog plana uz Nacionalnu strategiju za poboljšanje položaja žena i unapređivanje rodne ravnopravnosti u 2014. godini. Osim toga, u saradnji sa OEBS, održao je sastanak o partnerstvu sa organizacijama civilnog društva i sastanak sa međunarodnim organizacijama u vezi sa jačanjem kapaciteta mehanizama za rodnu ravnopravnost na lokalnom nivou. Što se tiče planova za 2014. godinu, istaknuto je da će se oni razvijati u dva pravca. Prvi se tiče pitanja nasilja nad ženama i nasilja u porodici, u okviru koga je predviđeno praćenje i sagledavanje aktivnosti nakon potvrđivanja Konvencije Saveta Evrope o sprečavanju i borbi protiv nasilja nad ženama i nasilja u porodici, koji predviđaju harmonizacija domaćih propisa, a naročito krivičnog zakonodavstva, i određivanje nacionalnog koordinativnog tela. Tu je i inicijativa za formiranjem dodatnih sigurnih kuća u Republici Srbiji. Drugi pravac se odnosi na rad oko izmena i dopuna Zakona o ravnopravnosti polova, koji treba da dovede do efikasnije primene međunarodnih standarda u vezi sa ravnopravnim položajem žena i muškaraca.\nPored redovnih članova i članica Saveta, ovoj sednici su prisustvovale pojedine narodne poslanice, koje su i članice ženske parlamentarne mreže, predstavnici drugih resora, zaštitnika građana, civilnog društva i međunarodnih organizacija, kao što su OEBS i Kancelarije UN za rodnu ravnopravnost. 16. decembar 2013. Internacionalna konferencija o hraniteljstvu\nMinistarstvo rada, zapošljavanja i socijalne politike i Centar za porodični smeštaj i usvojenje Beograd, povodom petogodišnjice rada ovog centra, organizovalo je Internacionalnu konferenciju o hraniteljstvu pod nazivom: IZAZOVI HRANITELjSTVA NA POČETKU 21. VEKA – ISKUSTVA KOJA KREIRAJU BUDUĆNOST. Konferenciju je otvorila državni sekretar Brankica Janković, koja je govorila o reformskim rezultatima u domenu zaštite dece u Srbiji. Brankica Janković je istakla da je trenutno u Srbiji oko 6.000 dece smešteno u više od 4.300 hraniteljkih porodica. Ukupan broj dece na hraniteljstvu povećava se za oko 10 odsto godišnje, dok se broj dece bez roditeljskog staranja u ustanovama za 5 godina upola smanjio. Više od 7.500 dece i mladih odvojeno je od svojih roditelja: 80 odsto njih smešteno je u hraniteljskim porodicama, a preostalih 20 odsto u ustanovama socijalne zaštite. Brankica Janković je naglasila da Srbija spada u zemlje sa najnižom stopom institucionalizacije u Evropi, a da se u periodu od 2000. do 2011. godine, ukupan broj dece i mladih smeštenih u ustanovama socijalne zaštite smanjio za skoro polovinu, a najveće smanjenje ostvareno je u uzrasnoj grupi do tri godine – 81 odsto.\n16. decembar 2013. Socijalno ugroženi – nevidljivi u društvu\n15. decembar 2013. Razvoj privrednog društva kroz unapređivanje rodne ravnopravnosti\nNaprednu školu omladinskog liderstva u jugozapadnoj Srbiji organizovao je kulturni centar DamaD iz Novog Pazara u okviru projekta Unapređenje ljudske sigurnosti u jugozapadnoj Srbiji koji podržava UNDP. Škola je okupila 50 mladih predstavnika političkih stranaka od 19 do 28 godina iz Novog Pazara, Sjenice, Tutina, Nove Varoši, Prijepolja i Priboja. 12. decembar 2013. Seminar - Krivično-pravna zaštita od nasilja u porodici\nMinistarstvo rada, zapošljavanja i socijalne politike i UN realizuju projekat „Integrisani odgovor na nasilje nad ženama“, u okviru kojeg je 12. decembra 2013. u Pravosudnoj akademiji u Beogradu organizovan seminar „Krivično-pravna zaštita od nasilja u porodici“ U uvodnom delu seminara učesnicima se obratila Brankica Janković, državni sekretar Ministarstva rada, zapošljavanja i socijalne politike, Olivera Purić-pomoćnica stalne predstavnice UNDP-a, kao i Nenad Vujić, direktor Pravosudne akademije.\n11. decembar 2013. Stručni skup zaposlenih u socijalnoj zaštiti\nRepublički zavod za socijalnu zaštitu i Komora socijalne zaštite, organizuju stručni skup za zaposlene u socijalnoj zaštiti, koji se održava od srede 11. do petka 13. decembra 2013. godine u Subotici.\nSadržaj Stručnog skupa je podeljen u tematske oblasti, od značaja profesionalcima u sistemu socijalne zaštite, a odnose se na teškoće u primeni zakonskih odredbi, izveštavanje u sistemu socijalne zaštite i rad sa korisnicima. Skup je otvorila Brankica Janković, državni sekretar Ministarstva rada, zapošljavanja i socijalne politike Republike Srbije,i u svom uvodnom obraćanju istakla značaj centra za socijalni rad koji on ima u zajednici, kao i da se pred sistemom socijalne zastite u celini i dalje nalaze brojni profesionalni izazovi na koje bolje može da se odgovori motivacijom i spremnošću na promenu svih zaposlenih, odnosno jačanjem njihovih profesionalnih kompetencija.\nDržavni sekretar Brankica Janković takodje je istakla i značaj pružanja podrške rukovodstva svim zaposlenima u sistemu , neophodost negovanja saradnje unutar sistema socijalne zaštite, kao i potrebu za razvijanjem analitičko-istraživačkog odnosa prema radu.\n09. decembar 2013. 10. decembar, Dan ljudskih prava UN\nGeneralna skupština Ujedinjenih nacija proglasila je 10. decembar za Dan ljudskih prava davne 1950. godine i od tada se, svake godine, ovaj dan obeležava u celom svetu. Time se skreće pažnja na Univerzalnu deklaraciju o ljudskim pravima, proglašavajući njene principe kao „zajedničke standarde koje treba da dostignu svi narodi i sve nacije sveta“.\nGeneralna skupština Ujedinjenih nacija uspostavila je mandat Visokog komesara za promociju i zaštitu svih ljudskih prava u decembru 1993. godine, kao odgovor na preporuke Svetske konferencije o ljudskim pravima, održane u Beču iste godine. Bečka deklaracija i Program akcije, usvojeni na pomenutoj konferenciji, označili su početak obnovljenih napora u zaštiti i unapređenju ljudskih prava i smatraju se jednim od najznačajnijih dokumenata o ljudskim pravima u poslednjih četvrt veka.\nOve, 2013. godine, Kancelarija visokog komesara UN za ljudska prava, na čijem čelu je g-đa Navi Pilaj, obeležava 20 godina od svog osnivanja, i zato se ove godine Dan ljudskih prava obeležava jubilarno.\nMinistarstvo rada, zapošljavanja i socijalne politike nastaviće da daje svoj doprinos cilju koji je označila i Visoka komesarka za ljudska prava UN u svom obraćanju povodom Dana ljudskih prava: kako bi se „ljudska prava, iz apstraktnih obećanja, transformisala u stvarno poboljšanje svakodnevnog života svih ljudi, naročito onih koji su trenutno marginalizovani ili isključeni“.\n09. decembar 2013. Ctana Božović: Kruševac za primer svima\nDržavna sekretarka mr Stana Božović posetila je grad Kruševac gde je bila gošća gradonačelnika i potpredsednika Srpske napredne stranke Bratislava Gašića sa kojim je razgovarala o trenutnoj situaciji u Srbiji i rezultatima kada je reč o unapređenju rodne ravnopravnosti i tom prilikom pohvalila grad Kruševac koji je jedan od primera dobre prakse. Grad Kruševac je zahvaljujući gradonačelniku Bratislavu Gašiću po mnogo čemu bio prvi u Srbiji pa i kada je reč o rodnom budžetiranju. Naime, Kruševac će biti prvi grad koji će u novi budžet uvesti rodni aspekt.\nPovodom ''16 dana aktivizma borbe protiv nasilja nad ženama'' Savet za rodnu ravnopravnost grada Kruševca organizovao je i tribinu pod nazivom ''Zaustavimo nasilje - mir u porodici, mir u svetu'', na kojoj su govorile državna sekretarka i predsednica Saveta za rodnu ravnopravnost Vlade Republike Srbije mr Stana Božović, poslanica Srpske napredne stranke i koordinatorka Ženske parlamentarne mreže Marija Obradović i predsednica Saveta za rodnu ravnopravnost grada Kruševca Dragana Barišić. Koliko je interesovanje za dolazak državne sekretarke Božović govori i prepuna sala gradse opštine a interesantno je ali i pohvalno da su tribini prisustvovali i muškarci.\n''Sva istraživanja pokazuju da nema segmenta u društvu gde žena nije diskriminisana i veliki broj njih trpi nasilje , u teže kategorije spadaju žene od 45-55 godina'', upozorila je državna sekretarka Božović i dodala da više od 60% žena trpe porodično nasilje. '' Vlada Republike Srbije se sa tim mora izboriti, u suprotnom ne možemo imati visok stepen demokratije'', rekla je državna sekretarka mr Stana Božović. Ona je podsetila da je prethodnih godina rađeno mapiranje nasilja i da su rezultati bili katastrofalni , najviše je bilo fizičkog nasilja, potom psihičkog i ekonomskog.\n''Puno putujem po Srbiji i kontaktiram sa ženama i mogu vam reći da se uglavnom žale na nasilje i to je nešto sa čime se moramo izboriti, moramo ga iskoreniti, a vas molim da ne ignorišete već prijavite svaki slučaj nasilja za koji znate'', naglasila je državna sekretarka Božović. ''Srećna sam što je pre mesec dana usvojena CAHVIO konvencija, to nam daje veće ovlašćenja kada je reč o borbi protiv nasilja nad ženama, štiti žrtvu i pokriva sva polja koja do sada nisu bila pokrivena, navešću vam jedan primer a to je urgentno iseljavanje nasilnika iz kuće ukoliko se utvrdi da je počinio nasilje'', rekla je državna sekretarka mr Stana Božović. ''Moramo se sistemski boriti protiv svih vidova nasilja , očekujem od svih relevantnih institucija saradnju u tom smislu'', naglasila je. Državna sekretarka mr Stana Božović iznela je i šokantan podatak da je od početka ove godine 40 žena smrtno stradalo u porodičnom nasilju.\n''Da bi žena bila srećna i slobodna mora najpre biti ekonomski nezavisna i osnažena. Mora joj se omogućiti da odlučuje i uzme život u svoje ruke, s tim u vezi Vlada Republike Srbije radi na pet važnih segmenata kada je reč o osnaživanju žena a to su političko, ekonomsko, medijsko osnaživanje, briga o zdravlju žena i njihovo obrazovanje'', rekla je državna sekretarka Božović.\nRadićemo na servisima podrške za žene , osnažićemo ih ekonomski kroz žensko preduzetništvo rekla je državna sekretarka Božović i upozorila da su posebno ugrožene žene iz ruralnih područja koje svoje nasledstvo poklanjaju pod pritiskom a tamo gde se udaju nemaju pravo na vlasništvo nad domaćinstvom što ih zapravo čini robovima. Zbog toga se mora raditi na njihovom osnaživanju i zato smo potpisali projekat sa Svetskom bankom.\n''Veoma je važno političko osnaživanje žena , mi imamo malo žena u izvršnoj vlasti, tamo gde su potrebni trud i požrtvovanje tu su žene a na mestima gde se odlučuje gotovo da ih nema, posebno je teška situacija na lokalu'', rekla je državna sekretarka mr Stana Božović. Ona je naglasila da su žene u Srbiji ogroman intelektualni potencijal i da se moraju što pre politički angažovati da bi se našle na mestima na kojima se odlučuje jer su do sada žene uglavnom kuvale kafe i lepile plakate.\n09. decembar 2013. Briga o dementnim Nišlijama\nU petak, 6. decembra 2013, državni sekretar u Ministarstvu rada, zapošljavanja i socijalne politike, gospođa Brankica Janković, i američki ambasador, njegova ekselencija Majkl Kirbi, obišli su lokaciju u sklopu Gerontološkog centra Niš, na kojoj je započeta izgradnja dnevnog boravka za dementna lica od bezmalo dve stotine kvadratnih metara. Ovaj projekat, vredan 350 hiljada dolara, finansira Komanda američke vojske.\nAmbasador Kirbi je istakao da je posebna pogodnost što se dnevni boravak gradi kao dodatak već postojećem objektu – Gerontološkom centru, i izrazio zadovoljstvo što se ovim projektom pomaže najosetljiviji deo populacije.\nDržavni sekretar Brankica Janković je pozvala lokalne samouprave da uzmu učešća u realizaciji ovakvih projekata. Izrazila je zahvalnost kako ambasadoru, tako i gradonačelniku Niša, što su pokazali spremnost da pomognu starima. Brankica Janković je naglasila da je Srbija zemlja starih i da šest do osam odsto stanovništva starijeg od 65 godina ima Alchajmerovu bolest ili neki vid demencije.\nGradonačelnik Niša, gospodin Zoran Perišić, zahvalio je američkom ambasadoru i državnoj sekretarki, sa željom da se „vrati dostojanstvo starijim sugrađanima“. Direktorka Gerontološkog centra u Nišu, Mirjana Stamenković, koja je bila domaćin uvaženim gostima, izrazila je zadovoljstvo što su svi zajedno uvideli potrebu da se kroz ovakve projekte pomogne licima obolelim od demencije i stanovnicima Niša.\n05. decembar 2013. Obeležena prva decenija „FICE Srbija“\nJubilarni skup Udruženja stručnjaka za podršku deci i porodici “FICE Srbija”, priređen 5. decembra u Palati Srbija povodom obeležavanja desetogodišnjece rada, otvorila je Brankica Janković, državna sekretarka u Ministarstvu rada, zapošljavanja i socijalne politike.\n„Proces evropskih integracija“, istakla je gospođa Janković, „stavlja poseban naglasak na socijalnu uključenost i otvara mogućnost za unapređivanje politike koja se odnosi na decu, posebno na decu iz marginalizovanih grupa. Prateći evropske ciljeve razvoja, sistem socijalne zaštite u Srbiji najveću brigu posvećuje upravo deci i njihovim porodicama. Republika Srbija preuzela je na sebe obavezu da prvenstveno usmeri svoje napore ka unapređenju oblika zaštite koji osiguravaju rast i razvoj deteta u porodičnom okruženju.“\nNaglašavajući da proces reforme sistema socijalne zaštite u fokusu ima decu i sve oblike zaštite dece iz posebno osetljivih grupa i navodeći šta je sve do sada Ministarstvo rada, zapošljavanja i socijalne politike, na čelu sa potpredsednikom Vlade Srbije doktorom Jovanom Krkobabićem postiglo, Brankica Janković je odala priznanje Udruženju FICE Srbija: „Zasluga za postignute rezultate je na institucijama koje su u partnerskom odnosu sa organizacijama civilnog društva, a među njima je FICE Srbija jedna od najaktivnijih u sprovođenju reformskih ciljeva. FICE je u saradnji sa Ministarstvom, sa Republičkim zavodom za socijalnu zaštitu, centrima za porodični smeštaj i svim drugim ustanovama u sistemu socijalne zaštite, najznačajniji trag ostavila upravo u revitalizaciji hraniteljstva i u iznalaženju alternativnih oblika podrške biološkim porodicama u podizanju dece.“\nNa konferenciji pod nazivom „Doprinos unapređenju zaštite dece i mladih u Srbiji“ predstavljeni su dosadašnji rezultati „FICE Srbija“ i mreže njenih članica, nivoi saradnje i povezanost „FICE“ sekcija u regionu, Evropi i svetu, a kroz interaktivni rad i razmenu iskustava učesnika, date su smernice budućih aktivnosti sa redosledom prioriteta u razvoju zaštite dece i mladih u Srbiji koja odrastaju van porodice. Među mnogobrojnim gostima i učesnicima u ovoj konferenciji, s posebnom pažnjom su primljena deca i mladi, nekadašnji i sadašnji korisnici rezidencijalne zaštite, kao i predstavnici „FICE Internacional“ – potpredsednik Anton Tobe i „FICE Evropa“ – predsednik Roland Štubi.\nU svečanoj atmosferi proglašeni su rezultati konkursa organizovanog za sve članice „FICE Srbija“ na temu „Najbolji projekat u procesu napuštanja zaštite“. Nagradu od 400.000 dinara osvojio je Zavod za vaspitanje dece i omladine iz Knjaževca, a dve utešne nagrade, u iznosu od po 60.000 dinara, za „Projekat koji nije mogao biti nagrađen, a koji najviše obećava“ – Dom „Drinka Pavlović“ iz Beograda i Centar za socijalni rad grada Novog Sada.\nDonator ovog konkursa je partner „FICE Srbija“, organizacija „Kinder Perspectief“ iz Holandije (članica „FICE Holland“), koja je dala značajan doprinos osnivanju i razvoju „FICE Srbija“.\nZa deceniju postojanja, „FICE Srbija“ postala je članica mreže „FICE Jugoistočna Evropa“ i „FICE Internacional“; učestvovala je na mnogim nacionalnim i internacionalnim konferencijama i seminarima i priredila devet stručnih skupova za svoje članstvo. Za sve postignuto, na svoj deseti rođendan, posebnu zahvalnost je izrazila uručivši tri povelje za doprinos i podršku njenom razvoju – državnoj sekretarki Brankici Janković, potpredsedniku „FICE Internacional“ Antonu Tobeu i predsednici FICE Srbija Željki Burgund. 05. decembar 2013. Za bolji život dece sa smetnjama u razvoju\nNa dvodnevnoj konferenciji, održanoj 4. i 5. decembra u Beogradu, obeležen je završetak uspešnog projekta „Razvoj usluga u zajednici za decu sa smetnjama u razvoju i njihove porodice” koji je od aprila 2010. do decembra 2013. godine realizovalo Ministarstvo rada, zapošljavanja i socijalne politike uz finansijsku podršku Evropske unije u partnerstvu sa Kancelarijom UNICEF-a u Srbiji. Konferenciju su otvorili Brankica Janković, državni sekretar u Ministarstvu rada, zapošljavanja i socijalne politike, ambasador Majkl Devenport, šef Delegacija EU u Republici Srbiji, i direktor UNICEF-a u Srbiji Mišel Sen Lo. Državni sekretar Brankica Janković podsetila je da zakonodavstvo obezbeđuje dobar okvir za funkcionisanje i dalje unapređenje kvaliteta sistema socijalne zaštite, ali da su i dalje prisutni izazovi za stvaranje uslova za doslednu i potpunu primenu zakona. „Pitanje sprovođenja ciljeva koje smo postavili u oblasti uspostavljanja usluga za decu i njihove porodice mora da se sagledava šire, kao deo procesa socijalne inkluzije. To znači paralelno i usaglašeno delovanje više sistema, sa posebnim akcentom na sprovođenju obrazovne inkluzije i daljem jačanju uloge zdravstvenog sistema u podršci najosetljivijim grupama dece i njihovim porodicama”, istakla je gospođa Janković.\n„Pružiti jednake šanse svim građanima, pogotovo najugroženoj deci u društvu, pitanje je osnovnih principa i vrednosti Evropske unije“, rekao je ambasador Majkl Davenport. „Zato je naš prioritet da Srbiji, kao budućoj članici Evropske unije, pomognemo da unapredi sistem društvenog uključivanja najranjivijih grupa. Kroz ovaj projekat postignuti su veoma važni rezultati, koji ovo društvo čine tolerantnijim i solidarnijim, a deci sa smetnjama u razvoju pružaju kvalitetniji život. Evropska unija će nastaviti da pomaže Srbiji u naporima da stvori jednake šanse za svu decu u Srbiji.“\n„Najvažnija postignuća i doprinos projekta reformi sistema socijalne zaštite u protekle tri godine odnose se direktno na decu sa smetnjama u razvoju“, naglasio je direktor UNICEF-a u Srbiji Mišel Sen-Lo. „Ukupan broj ove dece u institucijama smanjen je za 30 odsto, a zabrana institucionalizacije dece mlađe od tri godine donela je zavidne rezultate – u institucijama u Srbiji broj dece se svake godine smanjuje. Istovremeno, broj usluga za decu sa smetnjama u razvoju i njihove porodice skoro je utrostručen.“\nNa konferenciji povodom završetka projekta „Razvoj usluga u zajednici za decu sa smetnjama u razvoju i njihove porodice” učestvovalo je 150 predstavnika ustanova socijalne zaštite, potom pružaoci usluga, stručnjaci i eksperti iz oblasti socijalne zaštite, kao i organizacije civilnog društva (uključujući udruženja roditelja dece sa smetnjama u razvoju), predstavnici nezavisnih regulatornih tela, kao i predstavnici drugih međunarodnih organizacija koje su aktivne u oblasti socijalne i dečije zaštite u Srbiji. Razmenjena su iskustva, znanja stečena kroz praksu unapređenja dečje zaštite u Srbiji, i formulisane preporuke za naredne korake koje je neophodno preduzeti da bi se osigurao kontinuitet reforme dečje zaštite u kontekstu socijalne inkluzije i odgovornosti različitih sektora.\n04. decembar 2013. Obeležena 70. godišnjica Prijepoljske bitke\nIzaslanik predsednika Vlade Republike Srbije ministar prosvete, nauke i tehnološkog razvoja prof. dr Tomislav Jovanović predvodio je centralnu državnu ceremoniju posvećenu obeležavanju 70. godišnjice Prijepoljske bitke koja je održana 4. decembra 2013. godine u 11.00 časova u okviru Spomen-kompleksa „Partizanska bolnica“ u Prijepolju u organizaciji Odbora Vlade za negovanje tradicija oslobodilačkih ratova Srbije.\nU okviru spomen-kompleksa „Partizanska bolnica“ vence su položili u ime Vlade Srbije ministar prosvete, nauke i tehnološkog razvoja, delegacija Ministarstva odbrane i Vojske Srbije, predsednik Opštine i Skupštine opštine Prijepolje, predstavnici SUBNOR-a Srbije, preživeli učesnici Prijepoljske bitke kao i predstavnici brojnih udruženja za negovanje tradicija i građani.\nPrisustnima su se obratili predsednik opštine Prijepolje, predsednik SUBNOR-a Srbije i ministar prosvete, nauke i tehnološkog razvoja.\n04. decembar 2013. Primena rodne ravnopravnosti na lokalu\nSavet za rodnu ravnopravnost u saradnji sa Evropskom organizacijom za bezbednost i saradnju (OEBS) i Agencijom Ujedinjenih nacija za rodnu ravnopravnost i osnaživanje žena (UN WOMAN) organizovao je sastanak za predsednike/ce opština i gradova a sasatanak je vodila državna sekretarka u Ministarstvu rada, zapošljavanja i socijalne politike mr Stana Božović.\nZahvaljujem vam se što ste se odazvali pozivu Saveta Vlade Republike Srbije da učestvujete na ovom radnom sastanku čiji je cilj unapređivanje rodne ravnopravnosti na lokalnom nivou. Kako je rodna ravnopravnost, kao princip javnog delovanja, izrade i sprovođenja javnih politika relativna novina u domaćem institucionalnom okviru i delovanju, potrebno je da svi akteri, na svim nivoima, počnu dosledno da sprovode princip ravnopravnosti muškaraca i žena, odnosno rade na uspostavljanju ravnopravne raspodele moći i resursa između muškaraca i žena, rekla je državna sekretarka mr Stana Božović.\nNeravnopravnost žena i muškaraca vidljiva je u zadovoljavanju svakodnevnih praktičnih potreba, čije je uređenje u nadležnosti lokalne samouprave (ekonomski razvoj, infrastruktura, socijalna i zdravstvena zaštita). Upravo zbog toga se lokalne politike smatraju ključnim za unapređenje rodne ravnopravnosti s jedne strane, ali i poboljšanja položaja žena u različitim oblastima društvenog i ekonomskog života, s druge. Formalni zahtevi za poštovanje principa jednakih mogućnosti, zatim učešćem različitih grupa u kreiranju lokalnih politika, imaju za cilj da obezbede uvažavanje društvene i političke realnosti kako bi se ona unapredila, sa ciljem ravnopravnog i održivog socio-ekonomskog razvoja. Ključno je da rodne uloge (tradicionalne ili patrijahalne očekivane uloge žena i muškaraca) često onemogućavaju korišćenje javnih resursa od strane žena u jednakoj meri sa muškarcima. Zato lokalne politike i njihovi kreatori treba da prepoznaju prepreke sa kojima se žene suočavaju i omoguće da im javni resursi budu u jednakoj meri dostupni, ali i da se neutrališu faktori koji smanjuju korišćenje kapaciteta žena (manja zaposlenost, isključenost iz odlučivanja, preduzetništvo itd), istakla je državna sekretarka Božović.\nDosadašnji pokušaji da se unapredi socio-ekonomski poloćaj ljudi, na globalnom nivou, pokazao je da specifične, jednokratne mere nisu dovoljne, odnosno da nije dovoljno kreirati pojedinačne programe i projekte za osnaživanje žena ili drugih grupa u nepovoljnom položaju, zbog toga što resursi izuzeti iz ovih specifičnih mera i dalje ostaju nedostupni za većinu stanovništva. Ravnopravna dostupnost resursa i korišćenje potencijala muškaraca i žena ključna je pretpostavka razvoja na svim nivoima, ali zahteva da svaka javna politika bude prilagođena mogućnostima žena i muškaraca, koje oblikuje društvena stvarnost i svakodnevnica, naglasila je državna sekretarka mr Stana Božović.\nUputstva, koja se odnose na segment ravnopravnosti muškaraca i žena definisana su nacionalnim institucionalnim okvirom, prvenstveno kroz Zakon o ravnopravnosti polova i Nacionalnu strategiju za poboljšanje položaja žena i unapređenje rodne ravnopravnosti i Akcioni plan za njeno sprovođenje. Oba dokumenta definišu obaveze lokalnih samouprava i mere koje je potrebno primeniti kako bi se:\nOmogućila ravnopravnost žena i muškaraca Otklonili ili neutralisali faktori koji doprinose neravnopravnom i nepovoljnom položaju žena Kreirali programi koji će doprineti poboljšanju položaja žena odnosno kratkoročne mere kojima će se poboljšati položaj žena\nKako pokazuju aktuelni statistički podaci, položaj žena i muškaraca nije značajno poboljšan, rodne razlike su evidentne i odražavaju se, a na loklanom nivou nisu preduzete mere za unapređenje rodne ravnopravnosti. U lokalnim politikama u Srbiji nema rodne prespektive, ne vrši se rodna procena, princip rodne ravnopravnosti se ne poštuje dosledno, nema adekvatne primene Zakona niti sprovođenja Strategij. Ipak, neke aktivnosti se sprovode i kontinuirano se od strane različitih institucija i organizacija ( Savet Vlade za ravnopravnost polova, civilnog sektora i međunarodnih organizacija) posredno radi na unapređenju rodne ravnopravnosti na lokalnom nivou, prvenstveno kroz izgradnju lokalnog institucionalnog okvira i lokalnih kapaciteta.\nKljučne prepreke za uvođenje rodne ravnopravnosti na lokalnom nivou su:\nneprepoznavanje teme rodne ravnopravnosti kao značajne, odnosno nedostatk političke volje za implementaciju principa jednakih mogućnosti. Ovo se posebno odnosi na donosioce odluka a uslovljeno je nedostatkom informacija i znanja o značaju rodne ravnopravnosti za lokalni razvoj ali i obavezama lokalnih samouprava.\nNiski kapaciteti lokalnih mehanizamaČ nepoznavanje procedura, nedostatk veština za sprovođenje rodne procene lokalnih politika, nedostatk informacija o mogućim i očekivanim aktivnostima, nedovoljna upoznatost sa mogućnostima za delovanje.\nNačin izbora članova članica lokalnih tela, njihova pozicija u lokalnoj samoupravi i način funkcionisanja lokalnih mehanizama, koji ostavljaju lokalna tela u pozicijama sa nedovoljno moći da bi mogla uticati na lokalne politike.\n''Povodom 16 dana aktivizma borbe protiv nasilja nad ženama hteli smo da vidimo šta je i koliko koja opština uradila kada je reč o rodnoj ravnopravnosti, ne možemo biti srećna zemlja ako nemamo uređenu oblast rodne ravnopravnosti, nova Vlada Republike Srbije izuzetno joj je posvećena i radiće na njenom unapređenju'' , rekla je državna sekretarka mr Stana Božović.\n''Moramo zajedno raditi na tome da se oblast rodne ravnopravnosti unapredi, prvenstveno osnažiti žene u ekonomskom, političkom i medijskom segmentu, dati im moć odlučivanja i sprečiti diskriminaciju'', rekla je državna sekretarka Božović.\n''Ne postoji recept za sreću, da biste živeli srećno morate stvoriti takav ambijent u vašim gradovima i opštinama, ako su vam negde zatvorena vrata, uđite kroz prozor, ne odustajte, kucajte i otvoriće vam se'', poručila je državna sekretarka Božović .\nOna je iznela podatak da 60 opština ne rade dobro svoj posao kada je reč o ovoj oblasti i navela one koje su primer dobre prakse a to su : Vlasotince, Nova Varoš, Zrenjanin, Apatin, Vladičin Han, Aranđelovac, Beograd ( opštine Stari grad i Voždovac) , Gadžin Han, Surdulica, Niš (opštine Pantelej i Palilula) Pančevo, Novi Pazar, Odžaci, Jagodina, Svrljig, Kovačica, Ljubovija i Medveđa.\nNa kraju državna sekretarka mr Stana Božović zahvalila se i nevladinim organizacijama koje su dale podršku Srbiji kada je reč o rodnoj ravnopravnosti.\nNa radnom sastanku sa predsednicima opština i gradova u Srbiji , govorili su i zamenica Zaštitnika građana za rodnu ravnopravnost, Gordana Stevanović, Poverenica za ravnopravnost Nevena Petrušić, samostalna savetnica Uprave za rodnu ravnopravnost Jasna Vujačić i budžetski inspektor Službe za budžetsku inspekciju grada Zrenjanina Pavle Karlečik.\n04. decembar 2013. Bajka za marginalizovane grupe\nProjekat „Bajka“, koji uz finansijsku potporu Ministarstva rada, zapošljavanja i socijalne politike Republike Srbije, sprovodi Aktiv žena Bački Jarak u saradnji sa Dnevnim centrom za decu i mlade Centra za socijalni rad opštine Temerin, predstavljen je 4. decembra u beogradskom Medija centru, a poruku podrške i podsticaja rukovodiocu projekta Biljani Maričić i njenim saradnicima uputila je državna sekretarka Brankica Janković.\nOsnovi cilj ovog projekta je veća i efikasnija upotreba ženskih resursa, resursa mladih osoba sa invaliditetom, strijih lica sa inicijativom razvoja socijalnog preduzetništva, kao i samozapošljavanje i, uopšte, poboljšanje perspektive marginalizovanih i ugroženih grupa u zajednici.\nU Medija centru su predstavljeni i specijalno dizajnirani proizvodi, delo ruku žena i mladih osoba sa invaliditetom, čime su na najbolji način istaknute sposobnosti ugroženih grupa, među kojima i mladih sa smetnjama u razvoju.\n03. decembar 2013. U Sava Centru održana svečanost povodom Međunarodnog dana osoba sa invaliditetom\nPod sloganom „Za život bez barijera“, 3. decembra uveče, na Međunarodni dan osoba sa invaliditetom, u prepunom restoranu „Sava“ Sava centra, održana je svečanost sa bogatim kulturno-umetničkim programom, a svi učesnici nastupili su besplatno, želeći da doprinesu većoj uključenosti ove kategorije stanovništva u sve aspekte političkog, društvenog, privrednog i kulturnog života.\nIspred pokroviteljalja ove manifestacije – Ministarstva rada, zapošljavanja i socijalne politike, skupu se obratila državna sekretarka Brankica Janković, koja je najpre izrazila zadovoljstvo što su Međunarodni dan osoba sa invaliditetom obeležila tri odbora Narodne skupštine Republike Srbije – Odbor za ljudska i manjinska prava i ravnopravnost polova, Odbor za rad, socijalna pitanja, društvenu uključenost i smanjenje siromaštva, i Odbor za prostorno planiranje, saobraćaj, infrastrukturu i telekomunikacije.\n„Ostaje da se cela Vlada Srbije, skupa sa organizacijama civilnog društva, još više posveti uklanjanju barijera koje stoje pred osobama sa invaliditetom u našem društvu. Ministarstvo rada, zapošljavanja i socijalne politike, na čelu sa potpredsednikom Vlade Republike Srbije doktorom Jovanom Krkobabićem, uz sve druge napore koje ulaže u poboljšanje položaja naših sugrađana sa invaliditetom, nastoji da to učini i donošenjem zakona. Dozvolite mi da pomenem Zakon o socijalnom preduzetništvu i zapošljavanju u socijalnim preduzećima, Zakon o upotrebi znakovnog jezika, Zakon o kretanju slepe osobe uz pomoć psa vodiča, Zakon o zaštiti pojedinih prava i sloboda osoba sa smetnjama u mentalnom razvoju – jer smatramo da ne treba da posoji potpuno lišavanje poslovne sposobnosti, nego da se isključivo sudskom odlukom ograničavaju neka prava i slobode. Nadam se da ćemo u vremenu pred nama svi zajedno napraviti društvo bez barijera“, zaključila je gospođa Brankica Jankovć.\n03. decembar 2013. Međunarodni Dan osoba sa invaliditetom\nPovodom 3.decembra Dana osoba sa invaliditetom, državna sekretarka u Ministarstvu rada, zapošljavanja i socijalne politike mr Stana Božović govorila je na konferenciji za novinare koju je organizovalo Udruženje paraplegičara Beograda. ''Osobe sa invaliditetom su deo populacije koja u Srbiji najviše pati '' rekla je državna sekretarka Stana Božović i naglasila da je potrebno da se društvo angažuje i pomogne im jer kako je rekla Srbija ne može biti lider u regionu ako ne reši težak položaj osoba sa invaliditetom.\n''Ne možemo ići napred ako ne poštujemo ljudska prava i zato obećavam da ću vam pružiti stručnu pomoć i svu podršku u cilju sprečavanja svih vidova diskriminacije kojoj ste godinama izloženi i boriću se za to da se vaša prava ne krše'' , poručila je državna sekretarka mr Stana Božović. ''Jedan od glavnih zadataka koji će nova Vlada Republike Srbije ispuniti je konkretna pomoć osobama sa invaliditetom , pri čemu mislim na njihovo zapošljavanje u skladu sa stručnim referencama koje poseduju a tim oko prvog potpredsednika Vlade Aleksandra Vučića uveliko radi na sistemskom rešavanju problema da bismo svi 2014. godine živeli u lepšoj Srbiji, rekla je državna sekretarka mr Stana Božović. ''Osobe sa invaliditetom imaju i imaće svu moju podršku kao državnog sekretara u Ministarstvu rada, zapošljavanja i socijalne politike '', rekla je na kraju. Na konferenciji u Medija centru pored državne sektretarke mr Stane Božović govorili su i generalni sekretar Udruženja paraplegičara Beograda Vukoman Bošković i predstavnik udruženja ''Feniks'' prof. Branko Jokić.\n03. decembar 2013. Održana svečana sednica Saveta za osobe sa invaliditetom\nPovodom Međunarodnog dana osoba sa invaliditetom, 3. decembra, Ministarstvo rada, zapošljavanja i socijalne politike održalo je, u zgradi Vlade Republike Srbije, svečanu sednicu Saveta za osobe sa invaliditetom, kojim predsedava državna sekretarka Brankica Janković.\nNa sednici Saveta predstavljen je godišnji izveštaj Ministarastva rada, zapošljavanja i socijalne politike u oblasti unapređenja položaja osoba sa invaliditetom, sa posebnim osvrtom na zakonodavne aktivnosti koje su u ovoj oblasti preduzete u prethodnih godinu dana, kao i na programe koje su, uz finansijsku i stručnu podršku Ministarstva rada, zapošljavanja i socijalne politike, sprovela udruženja osoba sa invaliditetom.\nU nastavku sednice, i drugi članovi Saveta za osobe sa invaliditetom izvestili su učesnike u ovom skupu o napretku koji su, u okviru svojih nadležnosti, ostvarili u oblasti unapređenja položaja osoba sa invaliditetom.\nDržavna sekretarka Brankica Janković je istog dana učestvovala i na zajedničkoj svečanoj sednici Odbora za rad, socijalna pitanja, društvenu uključenost i smanjenje siromaštva, i Odbora za prostorno planiranje, saobraćaj, infrastrukturu i telekomunikacije, koja je, pod sloganom „Uklonimo prepreke, otvorimo vrata – uključenost za sve“, održana u Domu Narodne skupštine Republike Srbije, takođe povodom Međunarodnog dana osoba sa invaliditetom. 03. decembar 2013. Javno slušanje o pravima žena\nOdbor za ljudska i manjinska prava i ravnopravnost polova Narodne skupštine Republike Srbije organizovao je 3. decembra 2013. javno slušanje na temu: „Nacionalna implementacija preporuka CEDAW komiteta Ujedinjenih nacija i CAHVIO Konvencije Saveta Evrope (Istanbulska konvencija)“. Pozdravnu reč brojnim učesnicima ovog skupa uputio je Meho Omerović, predsednik Odbora za ljudska i manjinska prava i ravnopravnost polova, a u uvodnom delu govorila je Antje Rotemund, šefica misije Saveta Evrope u Beogradu, i državne sekretarke u Ministarstvu rada, zapošljavanja i socijalne politike mr Stana Božović i Brankica Janković. „Narodna skupština Republike Srbije donela je, 31. jula 2013. godine, Zakon o potvrđivanju Konvencije Saveta Evrope o sprečavanju i borbi protiv nasilja nad ženama i nasilja u porodici. Time je Republika Srbija postala osma zemlja, članica Saveta Evrope, koja je ratifikovala ovaj regionalni međunarodni sporazum. Potvrđivanje Konvencije predstavlja jednu od početnih karika u lancu mera, politika i koraka, koje Republika Srbija preduzima ili planirala da realizuje kako bi stvorila efikasne i održive mehanizme u odgovoru na nasilje nad ženama i nasilje u porodici“, rekla je, pored ostalog, državna sekretarka mr Stana Božović, koja je na ovom skupu predstavila Istanbulsku konvenciju.\nIzveštavajući učesnike u javnom slušanju o primeni Konvencije o eliminisanju svih oblika diskriminacije žena, državna sekretarka Brankica Janković je istakla: „Republika Srbija je u proteklom periodu ulagala napore da utemelji uspostavljanje ravnopravnosti polova kao kontinuirani proces, i nastaviće da podstiče i omogućuje dalje unapređenje položaja i zaštite prava žena, kako bi dostigla propisane najviše standarde u domenu ljudskih prava i ispunila preuzete međunarodne obaveze. Doneli smo adekvatne propise i predvideli postupke, a njihova implementacija u punom kapacitetu ostaje naš glavni zadatak u narednom periodu.“\nO temi „Implementacija preporuka CEDAW komiteta Ujedinjenih nacija i CAHVIO Konvencije Saveta Evrope u Republici Srbiji“ govorile su: Stana Božović, državna sekretarka u Ministarstvu rada, zapošljavanja i socijalne politike, Suzana Paunović, direktorka Kancelarije za ljudska i manjinska prava Vlade Republike Srbije, Biljana Branković, nezavisna istraživačica-konsultantkinja za ženska prava, Tamara Tripić, narodna poslanica, Odbor za ljudska i manjinska prava i ravnopravnost polova Narodne skupštine, Ana Saćipović, Udruženje Romkinja „Osvit“, Lepojka Čarević Mitanovska, „Iz kruga“, Tanja Ignjatović, Autonomni ženski centar.\nSkoro 15% svetske populacije živi sa nekom vrstom invaliditeta. Svuda u svetu se osobe sa invaliditetom susreću sa fizičkim, socijalnim, ekonomskim i barijerama u shvatanjima ljudi koje ih isključuju iz punog učešća u društvu kao ravnopravnih članova.\n3. decembar, Međunarodni dan osoba sa invaliditetom obeležava se od 1992. godine, kada je Generalna skupština Ujedinjenih nacija usvojila rezoluciju kojom se sve zemlje pozivaju na obeležavanje tog dana sa ciljem da se promoviše razumevanje pitanja invalidnosti i mobiliše podrška za dostojanstvo, prava i dobrobit osoba sa invaliditetom. Takođe, da se poveća svest o dobitku za čitavo društvo, ukoliko su osobe sa invaliditetom integrisane u sve aspekte političkog, društvenog, privrednog i kulturnog života. Svake godine tema se usmerava na određenu oblast, a ove, 2013, to je: „Ukloniti barijere, otvoriti vrata: za inkluzivno društvo za sve“.\nU Srbiji živi oko 700.000 osoba sa invaliditetom, a njihovi osnovni problemi su siromaštvo, nezaposlenost i arhitektonske barijere. Povećanje uključenosti osoba sa invaliditetom u društvo, puno poštovanje ljudskih prava i nediskriminacija po osnovu invaliditeta, donošenje i primena zakona i drugih dokumenata u skladu sa međunarodnim standardima, razvoj usluga u zajednici, deinstitucionalizacija – samo su deo aktivnosti koje Ministarstvo rada, zapošljavanja i socijalne politike sprovodi kako bi aktivno doprinelo unapređenju položaja osoba sa invaliditetom. Ministasrtvo podržava poruku Ban Ki-Muna, generalnog sekretara Ujedinjenih nacija, povodom današnjeg dana, koji je naglasio da više od milijardu nas živi sa invaliditetom i da moramo da uklonimo sve barijere koje utiču na inkluziju i participaciju osoba sa invaliditetom u društvu, uključujući promenu stavova koji dovode do stigmatizacije i institucionalizuju diskriminaciju. On je pozvao vlade sveta, sektor privrede i civilno društvo da probiju barijere i otvore vrata mogućnostima za osobe sa invaliditetom, kako bi se izgradilo inkluzivno društvo za sve. 02. decembar 2013. Državna sekretarka mr Stana Božović posetila je Bačku Palanku\nDržavna sekretarka u Ministarstvu rada, zapošljavanja i socijalne politike mr Stana Božović posetila je Bačku Palanku na poziv predsednika opštine Aleksandra Đedovca i žena Bačke Palanke koje su izrazile želju da državna sekretarka Božović otvori tribinu povodom ''Međunarodnog dana borbe protiv nasilja nad ženama.'' Sa predsednikom opštine državna sekretarka je razgovarala o problemima sa kojima se ta lokalna samouprava suočava ali i o budućoj saradnji kada je reč o socijalnoj zaštiti najugroženije kategorije stanovništva, osoba sa invaliditetom, dece sa posebnim potrebama, starima. Državna sekretarka mr Stana Božović tom prilikom je rekla da se jedna država ne može pokrenuti i doživeti prosperitet ako se ne uključe žene u sve segmente života jer su one kako je rekla, ogroman intelektualni potencijal ove zemlje. ''Vreme je da ukinemo stereotipe o ženama, još uvek se muškarci nalaze na mestima gde je veća moć i gde se odlučuje, zbog toga je potrebno što pre uključiti žene u političke tokove jer samo na taj način, kada ih sutra politička organizacija predloži, one mogu biti na mestima na kojima se odlučuje'', rekla je državna sekretarka mr Stana Božović.\nOna je podsetila da je prioritet ove Vlade kada je reč o rodnoj ravnopravnosti, osnaživanje žena u pet segmenata, ekonomskom, političkom medijskom, zdravstvenom i edukativnom. ''Samo ekonomski nezavisna žena jeste slobodna žena i zato će se u narednom periodu intenzivno raditi na ekonomskom osnaživanju žena'' rekla je državna sekretarka Božović i dodala da veruje da će se u Srbiji za deset meseci osetiti boljitak i osvrnula se na nedavno potpisan Projekat o izgradnji gasovoda Južni tok gde će biti uposlen veliki broj ljudi.\nŽene Bačke Palanke dugim aplauzom pozdravile su dolazak državne sekretarke mr Stane Božović koju doživljavaju kao pravu heroinu jer se svakodnevno bori da poboljša položaj žena u Srbiji, obilazi gradove i opštine i razgovara sa građanima o problemima koji ih muče i daje im savete kako da ih prevaziđu. Državna sekretarka Božović najpre je pomenula problem nasilja nad ženama sa kojim se Srbija suočava i upozorila da ne smemo zatvarati oči ako vidimo nasilje već ga moramo prijaviti, učiniti ga vidljivim. Takođe govorila je o nedavno usvojenoj ''Istanbulskoj konvenciji'' moćnom mehanizmu koji će doprineti sprečavanju nasilja nad ženama. Prema podacima Centra za socijalni rad u Bačkoj Palanci , ove godine je bilo oko 15 slučajeva nasilja nad ženama koji su dalje procesuirani.\n''Danas je žena diskriminisana u gotovo svim segmentima života, to je još jedan razlog više da se uključite u političke tokove i budete birane na mesta sa kojih se donose odluke'' , rekla je ženama državna sekretarka mr Stana Božović. Ona je podsetila da u Ministarstvu unutrašljih poslova i Ministarstvu odbrane ima manje od 3% žena i da je vreme da budu više zastupljene . ''Daćemo maksimalnu podršku ženama'' rekla je državna sekretarka Božović i naglasila da će se raditi i na izmeni medijske slike o ženi, da ona bude predstavljena sa uvažavanjem i da se u prvi plan stave njene sposobnosti a ne fizički atributi.\nDržavna sekretarka mr Stana Božović posetila je i Specijalnu osnovnu školu ''Heroj Pinki'' u Bačkoj Palanci gde su je dočekali mladi članovi kolektiva škole što je prijatno iznenadilo . Škola je počela sa radom 1971. godine i bavi se vaspitanjem i obrazovanjem dece sa smetnjama u razvoju uzrasta od 3 do 19 godina ali i pruža podršku i deci iz redovnog obrazovnog sistema, nastavnicima u redovnim školama i porodicama dece sa smetnjama. Direktorka škole Dijana Vila zahvalila se na poseti i upoznala državnu sekretarku sa sistemom rada u školi ali i sa problemima koje ima a oni su uglavnom vezani za nedostatak prostora. Državna sekretarka obišla je sve prostorije i nije krila zadovoljstvo kada je videla da je škola snabdevena svim potrebnim sredstvima za rad sa decom. Mladom kolektivu škole ''Heroj Pinki'' državna sekretarka dala je savet da se što više usavršavaju i rade na sebi jer će u našoj zemlji biti sve više fodova EU a to je šansa da se angažuju i budu u svom poslu najbolji.\n02. decembar 2013. Seminar o nasilju u porodici Ministarstvo rada, zapošljavanja i socijalne politike i UN realizuju projekat „Integrisani odgovor na nasilje nad ženama“, u okviru kojeg je 2. decembra 2013. u Pravosudnoj akademiji u Beogradu organizovan seminar „Građansko-pravna zaštita od nasilja u porodici“ (napredni nivo obuke).\nVesna Jarić, koordinatorka zajedničkog projekta UN, podvukla je da je u poslednjih šest godina u Srbiji ostvaren izuzetan napredak, jer se za to vreme broj registrovanih žrtava utrostručio, što kazuje da žrtve stiču sve više poverenja u institucije. No, nažalost, mere zaštite se još uvek nedovoljno koriste.\nDirektor Pravosudne akademije Nenad Vujić u svom uvodnom izlaganju je podvukao da sudski postupak mora biti brz i efikasan. „U ovakvim predmetima“, kazao je gospodin Vujić, „po isteku pet ili šest godina, žrtva ceo postupak doživljava kao besmislen.“\nPredavači na seminaru – Vesna Mitrović i Zorana Delibašić, sudije Apelacionog suda u Beogradu, i Ljubinka Marković, psiholog u Višem sudu u Beogradu, govorile su o nizu tema iz domena građansko-pravne zaštite od nasilja u porodici.\n01. decembar 2013. Stana Božović: Ovo mi je najlepša nedelja u godini\nDržavna sekretarka mr Stana Božović posetila je danas Dobrotvorni bazar koji se već 13. put održava na Beogradskom sajmu u organizaciji Međunarodnog kluba žena u znak podrške humanitarnoj misiji žena ambasadora.\nDomaćin ovogodišnjeg Bazara je Slovenija a svoju nacionalnu kuhinju i kulturno nasleđe predstavilo je 48 zemalja sveta a posetilaca je bilo nekoliko hiljada kao i svake godine.\nNa ovoj tradicionalnoj smotri mogla se kupiti i rakija predsednika Republike Srbije Tomislava Nikolića kao i ostali prepoznatljivi srpski specijaliteti.\nSav prihod od prodaje na Bazaru biće iskorišćen za pomoć srpskim humanitarnim organizacijama za pomoć raseljenim licima, osobama sa invaliditetom, žrtvama trgovine ljudima, starima i obrazovanju romske dece.\nDržavna sekretarka mr Stana Božović obišla je sve štandove i dala svoj doprinos najugroženijima kupovinom suvenira i tradicionalnih kulinarskih specijaliteta, družila se sa decom iz raznih krajeva sveta i razgovarala sa posetiocima koji su joj prilazili da izraze zahvalnost za sve što čini da se položaj najugroženije populacije u Srbiji poboljša.


Novinar Si-En-Ena primio rusku vakcinu u Moskvi - Sputnjik Srbija\n04:55 14 April 2021\n09:13 24.02.2021 Preuzmite kraći link\nDopisnik američke televizije „Si-En-En“ (CNN) u Moskvi Metju Čens saopštio je da se vakcinisao ruskom vakcinom protiv virusa korona „Sputnjik Ve“ (Sputnik V), a taj trenutak je zabeležen u reportaži koja je objavljena na sajtu televizije.\n„Nisam previše zabrinut zbog vakcinisanja ruskom vakcinom, jer su sprovedena velika klinička ispitivanja, koja su recenzirana u vodećem časopisu. Utvrđeno je da je vakcina u potpunosti bezbedna, a njena efikasnost je 91,6 odsto, što je veoma dobro“, rekao je američki novinar pre vakcinacije.\nU reportaži se navodi da su predstavnici Nacionalnog istraživačkog centra za epidemiologiju i mikrobiologiju „Gamaleja“ pozvali snimateljsku ekipu „Si-En-Ena“ da se vakcinišu.\n„Značajno je to što mogu primiti vakcinu ovde, u Rusiji, iako uopšte ne spadam u kategoriju osetljivih“, dodao je novinar.\nNovinari američke televizije takođe su posetili fabriku „Generium“ u Vladimirskoj oblasti, gde se proizvodi vakcina.\nGlavni naučnik je saopštio da se tu proizvodi „nekoliko miliona“ doza vakcine mesečno, istakavši da uskoro planiraju da povećaju obim proizvodnje na oko 10 ili 20 miliona doza mesečno. U reportaži se konstatuje da „potražnja u svetu za 'Sputnjikom Ve' nastavlja da raste“.\nRusija je registrovala prvu vakcinu na svetu protiv kovida 11. avgusta 2020. godine.\nAmerički novinar otkrio kako se vakcinisao „Sputnjikom Ve“\namerički novinari, Novinar, Rusija, Sputnjik V, vakcina


NKEU: Proizvoljne ocene predsednika Srbije negativno utiču na rad nezavisnih medija i narušavaju njihovu bezbednost - Dijalog.net\nNaslovna Civilno društvo NKEU: Proizvoljne ocene predsednika Srbije negativno utiču na rad nezavisnih medija i narušavaju njihovu bezbednost\nBeograd, 27. april 2019. – Nacionalni konvent o Evropskoj uniji (NKEU) izrazio je zabrinutost zbog izjave predsednika Srbije Aleksandra Vučića, tokom posete Pekingu, u kojoj se na najgrublji način napadaju i etiketiraju nezavisni mediji sa Kosova i Metohije koji izveštavaju na srpskom jeziku.\nPodsećamo da je i Nezavisno udruženje novinara Srbije (NUNS) osudilo izjavu predsednika Srbije Aleksandra Vučića.\nU saopštenju Radne grupe NKEU za pregovaračko Poglavlje 35 i Međusektorske podgrupa za slobodu izražavanja i slobodu medija, se navodi da je Vučić rekao da su "stranci" stvorili "agenturnu mrežu" medija na Kosovu i Metohiji kako bi se "uništio ugled Srpske liste" i "vodila kampanja za kriminalizaciju severa Kosova i Srba na Kosovu".\n"Ove proizvoljne ocene negativno utiču na rad nezavisnih medija i narušavaju njihovu bezbednost u kompleksnim okolnostima u kojim oni i inače deluju", ocenjuje se u saopštenju.\nOd predsednika Srbije očekujemo da šalje poruke ohrabrenja i podrške nezavisnim medijima, naročito onima koji deluju u sredinama gde su građanska prava i bezbednost svakodnevno ugroženi, dodaje se u saopštenju.\nPodseća se da je predsednik Srbije tokom Unutrašnjeg dijaloga sa predstavnicima Radne grupe NKEU za Poglavlje 35 izjavio da "nikada nije delio Srbe na dobre i loše" kao i da "od 2012. godine nikoga nije nazivao domaćim izdajnicima i stranim plaćenicima".\nOčekujemo da predsednik Republike Srbije deluje u skladu sa svojim izjavama datim na toj sednici, ističe Konvent.\nNKEU takođe izražava zabrinutost i zbog napada na druge nezavisne novinare i medije u Srbiji, kao i zbog otkazivanja prostora za organizovanje tribine "Sloboda izražavanja na tragu evropskih vrednosti" koja je trebalo da bude održana u Nišu u organizaciji Instituta za evropske poslove.\nNa kraju saopštenja se podseća da je Srbija zabeležila pad za 14 mesta na listi medijskih sloboda Reportera bez granica, što je jasna ilustracija pogoršanog stanja slobode medija i slobode govora, kao i ukupnog imidža naše zemlje u Evropi i svetu.\nPrethodno Povoljno stanovanje uz društveno angažovanje bečkih studenata\nSledeće NUNS traži da se predsednik Srbije izvini novinarima i novinarkama sa severa Kosova\nTop Tags istraživanje Srbija i Evropska unija Društvo Evropska komisija evropske integracije Civilno društvo Evropska unija mladi OCD konkurs vladavina prava lokalna samouprava Vlada Republike Srbije mediji Pravosuđe


Poznati proizvođač kamiona kažnjen | Ekonomist\nEvropska komisija kaznila je danas švedskog proizvđača kamiona Scania sa 880 miliona eura zbog namještanja cijena.\nKomisija je navela da se Scania 14 godina dogovarala s drugim proizvodjačima o cijenama kamiona, kao i zbog prenošenja troškova novih tehnologija za manje emisije gasova na potrošače.\nScania je jedina kažnjena pošto su ostali izvodjači iz kartela MAN, DAF, Daimler, Iveco i Volvo/Renault postigli dogovor o namirenju sa Evropskom komisijom, dok je Scania to odbila.\nEvropska komesarka za konkurenciju, Magret Vestager, rekla je da je današnjom odlukom okončana istraga koja je vođena 14 godina. “Umjesto što se dogovaraju o cijenama, proizvođači kamiona bi trebalo da se međusobno nadmeću, takođe i u ekološkim poboljšanjima”, rekla je Vestager.\nOna je rekla da je kartel proizvođača kamiona uticao na značajan broj prevoznika u Evropi, pošto više od devet na deset srednjih i teških kamiona prodatih u Evropi prave Scania i drugi proizvođači iz kartela.


Zahtevi učenika sa juga Srbije - Inicijativa mladih za ljudska prava - Peščanik\nInicijativa mladih za ljudska prava21/09/2011\nInicijativa mladih za ljudska prava (Inicijativa) zahteva od Vlade Srbije i Ministarstva prosvete da adekvatno odreaguju na zahteve mladih Albanaca sa juga Srbije i da ne stvaraju lažnu sliku u javnosti o navodnoj politizaciji dugogodišnjih problema albanskih učenika.\nMladi Albanci, osnovci i srednjoškolci iz Preševa i Bujanovca već godinama obrazovanje stiču iz iskopiranih svezaka i beležaka, jer nemaju udžbenike na maternjem jeziku. Štampanje jednog albanskog bukvara ne rešava problem učenika kojima nije omogućeno da nastavni program iz ostalih predmeta prate na svom jeziku. Probleme mladih sa juga Srbije dodatno otežava to što diplome stečene na fakultetima u Prištini nisu priznate u Srbiji.\nVlada Srbije ne može da očekuje integraciju juga Srbije, ako ignoriše realne probleme svojih građana. Tvrdnjom da “obrazovanje nije stvarni razlog protesta” i “da su stvarni razlozi dublji”, ministar prosvete Žarko Obradović izbegava odgovornost, obmanjuje javnost i potpiruje stereotipe o Albancima na jugu Srbije, koristeći osetljiv politički trenutak i napetost u odnosima sa Prištinom.\nPored toga, ministar unutrašnjih poslova Ivica Dačić najavljuje ugrožavanje slobode kretanja – blokadu prelaza ka Kosovu koje koriste Albanci iz Preševa i Bujanovca, što izaziva napetost na jugu Srbije.\nVlada Srbije na ovaj način nastavlja dugogodišnju izolaciju opština Preševo i Bujanovac od ostatka zemlje i protesti građana su često jedini vid komunikacije juga Srbije sa srpskom javnošću i političarima.\nInicijativa mladih za ljudska prava, 21.09.2011.


7 znakova koji ukazuju na to da ste preterali sa kafom | Zanimljivosti | Ostalo\n7 znakova koji ukazuju na to da ste preterali sa kafom 0 Podeli PODELI TWEET POŠALJI E-MAIL\n7 znakova koji ukazuju na to da ste preterali sa kafom\n15.11.2016 09:27 04.09.2018 01:28\nObratite pažnju na sledeće simptome\nKafa je definitivno jedan od najomiljenijih napitaka širom sveta. Mnogi ne mogu ni da zamisle početak dana ili popodnevni predah bez šoljice kafe. Određena količina kafe može veoma povoljno da deluje na naš organizam – može da nam podigne pritisak i reši nas osećaja pospanosti, pomogne prilikom koncentracije i popravi pamćenje. Međutim, veliki ljubitelji kafe neretko uspeju da preteraju u konzumiranju, pa tako u toku dana popiju nekoliko šoljica više nego što je preporučljivo.\nPogledajte i 5 dobrih razloga da dan započnete šoljicom kafe\nOvo su znaci da ste preterali sa kafom danas:\nUkoliko osećate da ne možete da se primirite, ako vam se ruke blago tresu i ne drži vas mesto – znači da ste popili već previše kafe. Do podrhtavanja i nervoze dolazi jer kofein može da aktivira ili oslobodi neke od hormona, kao što je adrenalin – koji nas sprečava da se osećamo umorno, ali može da izazove nervozu.\nPreviše kafe u toku dana, a pogotovo kafa na prazan stomak – može biti uzrok mnogih bolnih i neprijatnih problema u stomaku. Kofein stimuliše digestivni trakt, dovodi do nervoze, pa i mučnine i dijareje.\nUpravo kafa na prazan stomak može da izazove gorušicu, što se i dešava kod mnogih ljudi – povremeno ili nešto češće – u zavisnosti od količine kafe koju konzumiraju i osetljivosti organizma na kiselinu, koja je u kafi na visokom nivou.\nPrečesto u toaletu\nVelika količina kafe u toku dana može da se manifestuje kroz prečesto odlaženje u toalet, što je najčešće samo neprijatno, ali svakako da nije dobro za organizam. Prečesto uriniranje je znak da se telo oslobađa tečnosti koja sa sobom odnosi i hranljive materije koje ne stižu da se apsorbuju.\nKofein u kafi deluje na centralni nervni sistem kao stimulans, zbog čega može da utiče i na otkucaje srca – tako što će ih ubrzati. Upravo preskakanje srca ćete osećati ukoliko ste danas preterali sa količinom kafe koju ste popili.\nPo jutru se dan poznaje, tako da je potrebno da obratite pažnju kako na vas utiče omiljeni jutarnji ritual – koji uključuje često veliku količinu kafe. Ako se posle ovog uživanja osećate anksiozno a ne osveženo i mirno, spremno za još jedan dan pun obaveza – onda bi možda trebalo da razmislite o alternativi za ovaj jutarnji ritual.\nUkoliko se osećate anksiozno i tokom dana – pokušajte da smanjite količinu kafe koju pijete i za par dana ćete osećati drugačije – obratite pažnju na to!\nPogledajte i Eksperiment: Šta se dogodi ako mesec dana ne pijete kafu\nS obzirom na to da kafu pijemo kako bismo se razbudili ujutru ili kako bismo ostali budni i skoncentrisani kad nam je to jako teško – nije ni čudo što upravo kafa može da izazove insomniju onda kada nam je san potreban.\nNesanica se javlja ukoliko u toku dana preterate sa kafom ili ukoliko popijete šoljicu svog omiljenog napitka prekasno – gotovo pred spavanje. Ne dozvolite da vam se to dešava – neka vaša poslednja kafa u toku dana bude bar tri-četiri sata pre nego što planirate da zaspite.\nkafa trik zdravlje


U Grčku uz vakcinu ili PCR test | TV KANAL 9 NOVI SAD\nNaslovna FLESH VESTI K9 U Grčku uz vakcinu ili PCR test\nU Grčku uz vakcinu ili PCR test\nVIDEO K9: Građani Srbije moći od sredine maja da putuju u Grčku sa potvrdom o vakcinaciji ili negativnim PCR testom saopšteno je danas u Beogradu.\nGrađani Srbije moći će od 14. maja da putuju u Grčku ukoliko poseduju potvrdu o vakcinaciji ili uz negativan PCR test, izjavio je grčki ministar turizma u Beogradu Haris Teoharis, nakon što je, sa ministarkom Tatjanom Matić, potpisao Zajedničku izjavu o saradnji ministarstava tokom i posle pandemije korona virusa.\nSrbija će biti peta zemalja na svetu, uz SAD, Veliku Britaniju, Izrael i Maltu, čiji će građani moći da uđu u Grčku. Uslov je da građani imaju potvrdu o vakcinaciji bilo kojom vakcinom jer će Grčka prihvatiti i rusku i kinesku vakcinu koje još nisu prihvaćene na nivou EU.\nZa nevakcinisane će za ulazak u Grčku biti obavezan negativan PCR ili antigenski test, dok za decu do 10 godina starosti neće biti potrebna vakcina niti test.\nGrčki ministar je najavio i da će Grčka od maja početi vakcinaciju svih svojih radnika u turističkom sektoru kako bi zdravstvena bezbednost bila obostrana. Matić je najavila da će u narednom periodu biti potpisan i poseban memorandum sa grčkim Ministrstvom za digitalnu upravu o priznavanju naših digitalnih sertifikata i potvrda o vakcinaciji ili negativnim testovima.\nPrethodni tekstSvetlosno označeni pešački prelazi\nSledeći tekstŠta sa opasnim otpadom?


Vesti online / Sport / Ostali sportovi / Srbija 13. na Evropskom prvenstvu u paraglajdingu\nPiloti paragalajdera iz Srbije su ostavili iza sebe mnogobrojne vrhunske pilote iz Francuske, Nemačke, Švajcarske, gde ima po nekoliko hiljada takmičara, a u našoj zemlji ih je aktivno oko 300.\nNaši reprezentativci su prosečno u izvođenju ovih osam zadataka provodili u vazduhu oko tri sata, a ostvarivali su prelete od najmanje 50 kilometara, pa sve do preko 90 kilometara u određenim danima.\n- Smatramo da smo dostojno predstavljali svoju zemlju, da smo se borili u svakom takmičarskom danu i tokom svake trke, za što bolji i pojedinačni i ekipni rezultat. Čast nam je što se Srbija našla u ovom elitnom paraglajding društvu, što smo poboljšali pozicije na svetskoj rang listi i pre svega što donosimo i prenosimo našim pilotima iskustva sa evropske paraglajding scene. Uz neprekidnu i veliku podršku Ministarstva omladine i sporta i Sportskog saveza Srbije, omogućeno nam je učešće na velikim međunarodnim takmičenjima i tu smo da zajedno sa ostalim vazduhoplovnim sportovima prezentujemo našu zemlju u svetu na najbolji mogući način - izjavo je Željko Ovuka, reprezentativac.\nPodsetimo, Porugalija je bila domaćin ove godine najboljim evropskim pilotima paraglajdera u disciplini prelet od 14. do 28. jula, a reprezentativci Srbije su nastupili u sastavu: Srđan Kesić iz Aero kluba "Novi Sad", Predrag Nešković iz Paraglajding kluba "Pegaz" Ivanjica, Željko Ovuka iz Kluba slobodnog letenja "Ares" iz Beograda, Vladimir Bačanin iz Paraglajding kluba "Air 037" iz Kruševca i Srđan Ristanović iz Sportskog kluba "Dast devil" iz Beograda.\nNaredno evropsko prvenstvo je 2020, a domaćini su Vazduhoplovni savez Srbije i Grad Niš.


Kineski proizvođač Nio ulazi i na nemačko tržište - Auto Republika\nKineski proizvođač Nio ulazi i na nemačko tržište\nPosle Norveške, Nemačka je sledeća zemlja koju Nio planira da pokori.\nNaravno, svoje putešestvije u Evropi, ovaj brend počeo je u Skandinaviji, tačnije u Norveškoj, gde su električni automobili izuzetno popularni. Nekolicina nemačkih medija navodi da će ova zemlja biti sledeća u koju će stići kineska marka, i to već naredne, 2022. godine.\nIpak, zvaničnici brenda Nio su nemi na navode germanskih novinara. Međutim, ovde nije reč samo o ulasku na tržište, jer Kinezi navodno imaju daleko veće planove. Nezvanični, Nio želi da investira u Nemačku, te da u ovoj državi formira svoju fabriku za proizvodnju električnih automobila za potrebe evropskih kupaca.\nUkoliko se tako nešto i dogodi, onda će Nemačka zaista i postati vodeći evropski centar za proizvodnju električnih vozila, jer Tesla uveliko gradi fabriku pokraj Berlina, a tu su i pogoni Volkswagen grupacije.\nNio je jasan povodom svojih globalnih planova, otud i velika podrška investitora iz različitih delova sveta. Nedavno je procurio interni dokument ove kompanije koji navodi da se radi na stvaranju “priuštivog” EV modela, čija bi cena trebalo da iznosi oko 30.000 dolara i da je cilj tog projekta uspeh na planetarnom nivou.\nKineski proizvođač je u prvom kvartalu ove godine ostvario finansijski gubitak od 68,8 miliona američkih dolara. No, to ni najmanje nije zabrinulo one koji ulažu veliki novac u ovaj brend. Tako su tokom prethodnog meseca cene akcija kompanije Nio skočile za 46%.\ntags: električni automobili elektrifikacija nemačka Nio Norveška\nprevious Od naredne godine motocikli i skuteri plaćaju parking u Parizu\nnext Lancia Musa se vraća na tržište?!\nVolkswagen ipak pravi novu generaciju Bube?\n02/07/2018 - 09:32


Održan skup ’’Izazovi i mogućnosti u upravljanju komunalnim otpadom na lokalnom nivou u svetlu EU integracija“\n’’Izazovi i mogućnosti u upravljanju komunalnim otpadom na lokalnom nivou u svetlu EU integracija“ tema je današnjeg održanog skupa u Regionalnoj agenciji za razvoj istočne Srbije - RARIS u Zaječaru.\nCilj ovog događaja je da pomogne istočnoj Srbiji i lokalnim samoupravama da se bolje pripreme za promene u upravljanju komunalnim otpadom koje nastaju usled procesa pridruživanja Srbije Evropskoj Uniji.\nO poglavlju 27, gde smo dve godine posle skrininga, strateškim okvirima i zakonodavstvima EU i Srbije u oblasti upravljanja otpadom, njegovim uticajima na region istočne Srbije, i zašto su zaštita životne sredine i upravljanje komunalnim otpadom jedni od najvećih izazova za pristupanje EU govorio je Nebojša Pokimica, ekspert za zaštitu životne sredine.\nSkupu su prisustvovali članovi radne grupe za životnu sredinu u okviru Regionalne EU platforme istočne Srbije, predstavnici lokalnih samouprava Borskog i Zaječarskog okruga, javnih komunalnih preduzeća, OCD, članovi koordinacionog odbora za sprovođenje međuopštinskog sporazuma o upravljanju komunalnim otpadom, mediji.\nKorak koji sledi je definisanje Preporuka u upravljanju komunalnim otpadom istočne Srbije u procesu pridruživanja EU.


Čavić: Naredne sedmice krivična prijava protiv odgovornih u Službenom glasniku RS\nLider NDP Dragan Čavić podneće naredne sedmice krivičnu prijavu protiv osoba u Službenom glasniku RS koje su svojim (ne)činjenjem sprečavale stupanje na snagu usvojenih odluka Narodne skupštine RS.\nTu prvenstveno misli na skupštinsku odluku o referendumu u RS o Sudu i Tužilaštvu BiH, koja je usvojena još 2015.godine. Odluka o tom referendumu je tek danas objavljena u “Službenom glasniku RS”, a predsednik RS i SNSD Milorad Dodik je najavio da će biti suspendovana na jednoj od narednih sednica entitetskog parlamenta.\nČavić je rekao da je verovatno neko od nadležnih u "Službenom glasniku" po nečijim pritiskom gotovo dve godine zadržavao objavu odluke, a da nadležno tužilaštvo u istrazi treba da utvrdi ko je za to odgovoran, jer "ova referendumska priča nije završena".\nKaže da je evidentno da vladajuća entitetska koalicija izgnoriše zakonske i ustavne obaveze kada su u pitanju odluke Narodne skupštine RS, a najavom suspenzije “potvrđuju još jednu kapitulaciju, a nanose štetu RS”.\n- Insistiraću da se pravosuđe bavi onim osobama u 'Službenom listu' koje nisu provele zakonsku obavezu objave usvojenih skupštinskih odluka i koje su učestvovale u sprečavanju objave skupštinskih odluka – rekao je lider NDP.\nIstiče da “Službeni glasnik RS” još uvek nije objavio ni odluku Ustavnog suda RS u vezi s sastavom Komisije za provođenje referenduma, odnosom vetom Kluba Bošnjaka, čime će se kompletirati sve odluke u vezi s referendumom.\nČavić je podsetio da je opozicija na poslednjoj sednici entitetskog parlamenta kao jedan od tri uslova imala i zahtev za objavu ranije usvojenih skupštinskih odluka. Podsetio je i na Dodikove tvrdnje na sednici 2015. godine, među kojima i onu da “garantuje da će biti održan referendum o Sudu i Tužilaštvu BiH”.\nOpozicija u RS nije glasala za odluku o referendumu, a Čavić tvrdi da je Dodik "obesmislio" referendum kao najveći demokratski čin.


Miloslav Pinćir u „Melisi“\nU pogodina u Svilojevu godišnje u ekstrakte prerade oko osam vagona divljeg kestena i oko pet vagona ostalog lekovitog bilja. Porodično preduzeće je osnovano 1992. godine, a dobilo je nedavno nagradu „Kapetan Miša Anastasijević“ kao najbolje malo preduzeće u Zapadnobačkom okrugu.\n- Uz stalne tehnološke inovacije, pre pet godina počeli smo da primenjujemo integrisani sistem kvaliteta ISO 9001 i HASAP koji nas obavezuje da poboljšavamo i razvijama standard kvaliteta zbog kupaca, ali i opstanka na domaćem i pojavljivanje na stranom tržištu - objašnjava direktor firme Željka Pinćir, koja je zadužena za administrativne poslove, dok suprug Miloslav kao tehnolog brine o proizvodnji.\nPosao u porodičnoj firmi dobio je i sin Stevan posle studija spoljne trgovine, dok je mlađi Petar apsolvent fizike i njegov zadatak je da brine o proizvodnim mašinama.\n- U maju 2009. godine prvi put smo se pojavili na specijalizovanom sajmu u Ženevi, kao i naredne godine, a protekle dve godine već smo bili izlagači, a to nam je omogućio USAID. Sajam nam je pomogao da vidimo gde smo i kakav je naš proizvod, jer zasad u Srbiji jedini proizvodimo ove ekstrakte lekovitog bilja. Iskustva koja smo stekli na sajmu pomogla su nam da se usmerimo ka proizvodima koji su traženiji u Italiji, Francuskoj, Češkoj i Rusiji - ističe Stevan Pinćir, dodajući da inotržištu najviše isporučuju ekstrat divljeg kestena.\nStevan Pinćir (C) sa zaposlenima\nIako su nameravali da se bave i proizvodnjom lekovitog bilja, od toga su odustali, pa bilje nabavljaju od dobavljača u Srbiji ili od poljoprivrednika u okruženju, ali napominju da uzgoj lekovitog bilja kod nas nije dovoljno razvijen, a pogoni za preradu bi bili šansa za nova radna mesta.\nU njihovom preduzeću je uposleno devet radnika, ali po potrebi angažuju i više. - Osim proizvodnje ekstrakta, radimo i kapsuliranje, a ovih dana smo isporučili prve količine granula lekovitog bilja za kupca u Moskvi i verujemo da će taj posao tek krenuti - naglašava Stevan.\nOsim suvih, „Melisa farm” proizvodi tečne ekstrakte, vodenoalkoholni i propilenglikolni, sa sertifikatima o kvalitetu i zdravstvenoj ispravnosti, jer se koriste u farmaceutskoj industriji.\n„Firma“ ostala i bez zastava\nNavijači Fudbalskog kluba „Vojvodina“, okupljeni u grupi „Firma 1989“, organizovaće protest zbog ponašanja policije tokom poslednjih mesec dana. Protest će najverovatnije biti održan sledeće subote tokom utakmice protiv „Banata“.\nNovi kalorimetri svađaju komšije\nKalorimetri, odnosno merači potrošnje grejanja koje je „Toplana“ ugradila u većini zgrada u Novom Sadu, nisu još ni počeli da se koriste, a već izazivaju negativne reakcije vlasnika stanova.\nSve bečkerečke ćuprije na Begeju\nZRENJANIN - Prema preporuci svetski poznatog konstruktora mostova, akademika Nikole Hajdina, mostove treba sanirati i održavati kao kućne aparate.


Samit u Berlinu završen posle pet sati razgovora - Sputnjik Srbija\n13:37 17 Oktobar 2019\n23:06 29.04.2019 Preuzmite kraći link\nSamit o Zapadnom Balkanu u Berlinu završen je večeras oko 23.00 sata, pet sati nakon što su se lideri - učesnici sastali iza zatvorenbih vrata u sedištu nemačke kancelarke Angele Merkel u Berlinu.\nRadna večera produžena je, prema prištinskim medijima, znatno preko predviđenog vremena, jer je francuski predsednik Emanuel Makron, kako navodi Koha, insistirao na napretku na Zapadnom Balkanu ka EU.\nList piše da se kosovski premijer Ramuš Haradinaj našao pod snažnim pritiskom da ukine takse na robu iz Srbije i BiH, kao preduslovom za nastavak dijaloga.\nLideri Nemačke i Francuske, zapadnobalkanske šestorke, Hrvatske i Slovenije i visoka predstavnica EU sastali su se oko 18 časova iza zatvorenih vrata sedišta nemačke kancelarke Angele Merkel u Berlinu. Posle sastanka usledile su konsultacije, a razgovori su nastavljeni radnom večerom, koja je počela oko 21 sat.\nSastanak o Zapadnom Balkanu, u organizaciji Merkelove i francuskog predsednika Emanuela Makrona, imao je za cilj, prema ranijim najavama, pospešivanje saradnje na Zapadnom Balkanu, a pre svega — pronalaženje rešenja za izlazak iz ćorsokaka u kom se nalazi dijalog Beograda i Prištine.\nOsim predsednika i premijerke Srbije, Aleksandra Vučića i Ane Brnabić, sastanku su prisustvovali i lideri BiH, Albanije, Crne Gore, Severne Makedonije i predstavnici privremenih institucija u Prištini.\nSkupu su, takođe, prisustvovali i visoka predstavnica EU za spoljnu politiku i bezbednost Federika Mogerini, kao i premijeri Hrvatske i Slovenije, Andrej Plenković i Marijan Šarec.


Turska kompanija uvela svakodnevne letove Beograd-Istanbul | Gde Investirati\nTurska kompanija uvela svakodnevne letove Beograd-Istanbul\nPrvi avion turske kompanije Atlas Global, na svakodnevnoj liniji Beograd-Istanbul, sleteo je sinoć na beogradski Aerodrom “Nikola Tesla”.\nAvion je oko 18 sati dočekan pozdravom vodenih topova, a predstavnike turske kompanije su dočekali ministar trgovine, turizma i telekomunikacija Srbije Rasim Ljajić i ambasador Turske u Srbiji Tandžu Bilgič.\nAmbasador Bilgič je rekao da Turska i Srbija imaju vrlo dobre političke odnose, a da su ekonomski bolji nego ranije, jer turski investitori žele da ulažu u Srbiju.\nDodao je da očekuje da ove godine Srbiju poseti više turista iz Turske i istakao da postoji želja da se otvori i linija Niš-Istanbul.\nMinistar Ljajić je ocenio da su uvođenje redovne linije i dolazak još jedne turske avio-kompanije u Srbiju pokazatelj unapređenja ukupnih odnosa Srbije i Turske, i odlični za razvoj turističkog prometa.\nRekao je da je robna razmena Srbije i Turske 2016. godine bila 850 miliona evra i da je tada u Srbiju došlo 136 turskih kompanija, a od početka ove godine još 23.\n“Sve to govori o velikom ekonomskom interesu, jačanju spoljnotrgovinske razmene i velikim mogućnostima”, ocenio je Ljajić.\nDodao je da u Srbiji raste broj turista iz Turske, kojih je prošle godine bilo 83.000.\nIzvršni direktor aerodroma “Nikola Tesla” Raša Ristivojević rekao je da za Beograd lete 33 avio-kompanije i da uprava nastoji da poveća taj broj.\nPrevious Američka centralna banka povećala kamatnu stopu\nNext U San Francisku otvorena crkva za hakere i osnivače startupa\nTags Aerodrom Nikola TeslaAtlas Globalavio-saobraćaj\nMAT: Dolar će i dalje rasti\nDolar će nastaviti da jača i u 2017, koliko to se ne može tačno proceniti, ali će to svakako promeniti tokove kapitala u svetu, izjavio je danas ekonomista Boško Živković.


Kotež - Page 21\nPreksinoć se u Kotežu dogodila pucnjava\nU pucnjavi koja se preksinoć dogodila u Kotežu teže povređena je jedna osoba. U događaju koji se odigrao 17. januara u 18 h NN lice koristilo je vatreno oružje i nanelo teške telesne potvrde čoveku starosti 39 godina. Muškarac je prebačen u Urgentni centar, rečeno je agenciji Beta u Birou za informisanje Ministarstva unutrašnjih poslova. Hitac mu\nNovogodišnje mini-BEKO druženje sa Deda Mrazom u Kotežu\nObjavljeno 26. decembra 2014. 27. decembra 2014.\nDa su najmlađi stanovnici Leve obale Beograda uvek bili odlični sportisti, potvrđuje jedan od najpoznatijih košarkaških klubova.\nObjavljeno 30. oktobra 2014. 31. oktobra 2014.\nBeogradska policija je danas uhapsila N. M. (1993), S. D. (1992), M. I. (1992), M. J. (1992) i D. L. (1993), zbog postojanja osnova sumnje da su na teritoriji Beograda izvršili više krivičnih dela razbojništva. Postoje osnovi sumnje da su oni u Kotežu oštetili benzinsku pumpu „Europetrol doo“ za 15.100 dinara, na Zvezdari „NIS Petrol“\nPrethodno 1 … 19 20 21 22 23 … 25 Sledeće


Ponovo crveni meteo alarm za Srbiju – Objektivni\nPočetna/Iz minuta u minut/Ponovo crveni meteo alarm za Srbiju\nPonovo crveni meteo alarm za Srbiju\n„Sve do petka naš region će se nalaziti pod zapadnom perifeirjom anticiklona preko koje će strujati suv ali relativno svež vazduh tako da se bez obzira na suvo vreme ne očekuju visoke temperature. Noćni minimumi će biti čak i dosta niski, posebno u višim predelima, dok će se dnevni maksimumi uglavnom kretati od 23 do 27,a samo na jugu do oko 33 stepena Celzijusa, kaže meteorolog i dodaje da nas za vikend očekuje još toplije vreme.\n„Za vikend centar anticiklona će se izmestiti nad naš deo Evrope, dok će Britaniju i zapadnu Evropu zahvatiti nova ciklonska aktivnost. U toplom sektoru tog ciklona ponovo počinje povlačenje toplog, subtropskog, vazduha tako da će temperature opet biti u porastu i za vikend će na kopnu dostizati, a možda i malo prelaziti 30 stepeni Celzijusa, dok će na jugu već biti oko 35 stepeni Celzijusa.\nOd nedelje još toplije i do srede bi maksimumi nad velikom delom središnjih, istočnih i južnih predela ponovo bili ekstremno visoki i mogli bi da se kreću od 32 do 37 stepeni Celzijusa“, kaže Čubrilo i dodaje da se novo pogoršanje vremena može očekivati tek oko 28. jula.\n„Oko 28 jula se simulira manje narušavanje anticiklona uz moguće lokalne pljukove i manje osveženje, tako da bi oko 29.07. maksimumi na kopnu uglavnom bili ispod 30 stepeni Celzijusa. Nešto konkretnije pogoršanje uz osetnije osveženje moguće je u prvim danima narednog meseca.


Nove table sa imenom grada osvanule su na ulasku u Zrenjanin iz pravca Novog Sada i Beograda, a na njima osim zvaničnog i tradicionalnog madjarskog, po prvi put stoji i nekadašnji naziv – Petrovgrad.\nIako se grad tako ne zove od 1946. godine, na zvaničnom portalu grada Direkcija za izgradnju Zrenjanina najavila je da će u narednom periodu biti postavljeno još pet takvih tabli.\n„Ćirilični naziv Petrovgrad objašnjava se kao jedan od tradicionalnih naziva grada u njegovoj istoriji, pa je kao takav našao mesto uz Zrenjanin na oba srpska pisma, slovačkom i rumunskom jeziku i Veliki Bečkerek na madjarskom jeziku“, navodi se u objašnjenju na gradskom portalu.\nGradski čelnici su na sajtu podsetili da je Veliki Bečkerek septembra 1934. godine odlukama tadašnjih vlasti preimenovan u Petrovgrad, po kralju Petru I Karadjordjeviću, a tu odluku početkom 1935. godine i zvanično je potvrdio i odobrio kralj Aleksandar I, kao i ukaz kraljevskih namesnika.\n„Ove se godine, dakle, navršilo tačno osam decenija od prve promene imena grada, a ta godišnjica povod je da se na novim tablama, uz dosada korišćena imena, nadje i Petrovgrad“, dodaje se u zvaničnom objašnjenju gradskih vlasti.\nPojedine političke partije predlagale su ranije da se tom gradu vrati naziv Petrovgrad, jer je to trenutno „jedini grad u bivšoj Jugoslaviji i istočnoj Evropi koji je zadržao naziv po nekom od komunističkih narodnih heroja“ Žarku Zrenjaninu.


Razvojni put Dragana Đurića - Istinomer\nĐurić je za 20-ak godina stigao u sam vrh domaćeg biznisa gde su ga priznanjima obasipali sa svih strana, pa je jedno vreme bio i potpredsednik Privredne komore Srbije. Paralelno sa poslovnom gradio je i sportsku karijeru i to kao direktor jednog od dva najveća fudbalska kluba u Srbiji – FK Partizan.\nInteresantno je da je i u privredi i u sportu Đurić sledio isti model aktivnog negiranja postojanja problema, u javnosti je predstavljao naročitio optimistične slike o stanju kako u njegovim preduzećima, tako i u FK Partizan. Tako je Đurić godinama negirao dugove u Partizanu i tvrdio da je klub u plusu, da bi se po njegovom odlasku pokazalo da je klub zapravo u milionskim dugovima.\nKako je Đurić od skromnih početaka sa plastičarskom radnjom u Staroj Pazovi stigao do vlasnika jedne od najvećih poslovnih grupacija u zemlji jedna je od epizoda u široj priči o povezanosti politike i biznisa. Zašto se za Đurićevo poslovanje interesovala čak i Evropska unija, sa kim je od vlastodržaca u Srbiji bio dobar, a sa kim je ratovao, pogledajte u pregledu koji je pred vama. Šta je obećavao prilikom preuzimanja Veterinarskog zavoda, Optike Beograd i Nolita, a u kakvom je stanju ostavio ova preduzeća, takođe je tema tajmlajna koji objavljujemo u okviru projekta Istinomer Amnezija.\nPartizan Veterinarski zavod Zekstra


Održana 52. sjednica Odbora za zdravstvo, rad i socijalno staranje\nutorak, 17 septembar 2019 15:45\nOdbor za zdravstvo, rad i socijalno staranje je, na danas održanoj sjednici, razmotrio Predlog zakona o izmjeni Zakona o radu i Predlog zakona o dopuni Zakona o penzijskom i invalidskom osiguranju koje su podnijele poslanice dr Branka Bošnjak, dr Ljiljana Đurašković, dr Vera Bulatović i Marina Jočić.\nU ime predlagača, predloge zakona obrazložila je poslanica dr Branka Bošnjak.\nNakon održane rasprave, Odbor se, glasanjem, izjasnio o Predlogu zakona o izmjeni Zakona o radu na sljedeći način: jedan glas “za”, nije bilo glasova “protiv” i šest glasova “uzdržan”.\nO Predlogu zakona o dopuni Zakona o penzijskom i invalidskom osiguranju Odbor se izjasnio sa jednim glasom “za”, tri glasa “protiv” i tri glasa “uzdržan”.\nU okviru tačke “Tekuća pitanja” članovi Odbora su razmotrili mogućnost realizacije studijske posjete u narednom periodu, u skladu sa Planom rada Odbora za zdravstvo, rad i socijalno staranje za 2019. godinu.\nOdbor nije prihvatio predlog poslanika Janka Vučinića (člana Odbora) da se dnevni red dopuni tačkom u okviru koje bi se razmotrila mogućnost održavanja kontrolnog saslušanja nadležnog ministra, povodom aktuelnih dešavanja vezanih za dodjelu stambenih kredita i raspodjelu stanova.


PORTAL: SRBI KOD KUĆE ČUVAJU 3 MILIJARDE EVRA!\nAko bi pare iz slamarica bile stavljene u banku, godišnji prihod od kamata iznosio bi čak 270 miliona evra!\nOprezni građani... Posle devedesetih, u banke se ne veruje\nGrađani Srbije u slamaricama čuvaju oko tri milijarde evra! Ako bi sve ove pare bile oročene na godinu dana po prosečnim kamatnim stopama od devet odsto, prihod od njih bio bi čak 270 miliona evra!\nPromo kamate na štednju u evrima\nBanka Kamata u nedelji štednje\nEurobank EFG 7,5-9,5%\nRajfajzen banka 2-12%\nFolksbanka do 12%\nStručni saradnik Privredne komore Srbije Goran Nikolić kaže za Press da, mada ne postoje pouzdani statistički podaci, stručne procene govore da građani drže van bankarskih tokova od dve do tri milijarde evra. On objašnjava da većina građana čuva novac kod kuće jer nema poverenje u banke, što je posledica propasti stare devizne štednje.\nSaradnik Instituta za tržišna istraživanja (IZIT) Saša Đogović takođe kaže da građani i dalje čuvaju novac u slamaricama zbog propasti piramidalnih banaka iz devedesetih.\n- Razumljiv je psihološki aspekt zbog kojeg građani i dalje čuvaju novac van banaka. Ali, ako bi sve takve štediše sada oročile novac u neku banku, mogli bi dosta da zarade jer su kamate na štednju veoma povoljne. Međutim, ako postoji bojazan među takvim građanima zbog nestabilne klime, pa nisu spremni da rizikuju, oni mogu da oroče manju sumu novca ili ulože u štednju po viđenju - savetuje Đogović. On, ipak, savetuje građane da je sada pravo vreme da svoj novac povere bankama na čuvanje jer mogu mnogo da zarade. S njim se slaže i Nikolić, koji kaže da se trenutno isplati poveriti novac bankama, s obzirom na to da su sve banke povećale kamate na štednju.\nInače, banke u Srbiji, u susret Svetskom danu štednje, 31. oktobra, svojim i potencijalnim klijentima trenutno nude veoma privlačne kamate kako na deviznu, tako i na dinarsku štednju. U pojedinim bankama kamate na štednju u evrima kreću se i do 12, a u dinarima do čak 21 odsto na godišnjem nivou.\nŠtednjom do auta\nPomoćnik direktora u sektoru za poslove s klijentima u Komercijalnoj banci Tanja Nedeljković navodi za Press koja je iznenađenja ova banka pripremila za svoje najvernije štediše i potencijalne klijente.\n- Najsrećniji štediša osvojiće automobil „pežo 407", a novorođenim bebama 31. oktobra podelićemo knjižice sa po 50 evra u dinarskoj protivvrednosti. U svojim ekspoziturama delićemo i već tradicionalne poklone klijentima i posebne poklone „cvrčak" školarcima štedišama - navela je Nedeljkovićeva.\nEurobank EFG nudi kamatne stope do 9,5 odsto za uloge oročene na četiri ili šest meseci, dok efektivna kamata od 9,5 odsto važi za iznose veće od 1.000 evra. Ova banka nudi kamatne stope do 7,5 odsto na štednju po viđenju u evrima.\nFolksbanka je za predstojeći Dan štednje pripremila pet različitih modela stepenaste štednje u evrima, s kamatnom stopom do 12 odsto, i dva modela štednje u dinarima s kamatnom stopom do 21 odsto.\n- Prednost stepenaste štednje je u tome što je novac dostupan pre isteka roka na koji je oročen, uz isplatu pripisane kamate po isteku svakog perioda. Ukoliko građani oroče sredstva u dinarima ili evrima na šest meseci, kamata se uvećava svakog meseca, dok se kod oročenja na 12 meseci kamata uvećava tromesečno - objasnio je direktor sektora za poslovanje sa stanovništvom Petar Grujić.


Junker: U slučaju 'Bregzita', nema novih pregovora sa Britanijom\nPredsjednik Evropske komisije Žan-Klod Junker izjavio je u srijedu da neće biti novih pregovora sa Londonom, u slučaju da Velika Britanija na referendumu odluči da istupi iz EU.\n"Britanski političari i građani moraju znati da neće biti novih pregovora sa Velikom Britanijom u slučaju izlaska iz EU", rekao je Junker na zajedničkoj konferenciji za novinare sa austrijskim kancelarom Kristijanom Kernom.\nOn je podsjetio da je Velika Britanija sa EU u februaru zaključila sporazum o posebnom statusu, kojim su joj učinjeni brojni ustupci u oblasti smanjenja socijalne pomoći migrantima iz drugih evropskih zemalja.\nPrema njegovim riječima, EU je tim sporazumom Velikoj Britaniji dala "najviše što se moglo dati" i novi sporazumi, kao ni izmjene postojećeg, neće više biti mogući.\nJunker je izrazio žaljenje što taj sporazum "nije igrao značajniju ulogu u kampanji uoči referenduma, iako bi to bilo poželjno i za Britance, i za druge članice Unije".\nNjemačka kancelarka Angela Merkel rekla je u srijedu na zajedničkoj konferenciji za novinare sa poljskom premijerkom Beatom Šidlo da je za Veliku Britaniju najbolje da ostane u EU, istakavši da je to "i njena lična želja".


(ЈУГО)СЛОВЕНКА У БЕЛОЈ КУЋИ! Све о Меланији Трамп\n(JUGO)SLOVENKA U BELOJ KUĆI! Sve o Melaniji Tramp\nPoznato je da se Tramp tokom kampanje veoma oslanjao na celu svoju porodicu, pa nema sumnje da bi uticaj njegove supruge Melanije tokom naredne četiri, ili čak osam godina, mogao biti veći nego što nam izgleda danas. I to naročito na terenu spoljne politike\nNa koji način bi prva dama SAD mogla da pomogne Sloveniji? – tom dilemom je u slovenačkom nedeljniku „Reporter“ najavljena naslovna priča o zemljakinji Melaniji Tramp koja je netom postala američka prva dama. To pitanje postavljaju bezmalo svi slovenački mediji i političari, a odgovor nije jednoznačan već ima i intrigantno naličje.\nFormalno, Melanija Tramp u vođenju politike SAD ne bi smela da ima nikakvu posebnu ulogu, jer se njena rola svodi na različite protokolarne dužnosti (pratnja predsednika na putu u inostranstvu i slično) i ništa drugo. Ali s obzirom na to da iza svakog velikog muškarca stoji značajna žena, recimo Alberta Ajnštajna je do velikih otkrića vodila sjajna Mileva Marić, onda je jasno da i pred Melanijom stoji dosta izazova… Zna se da je Melanija svom suprugu Donaldu već pomagala u najtežim trenucima, kada mu se munjevito osipala popularnost tokom predsedničke trke, a poznato je i da se Tramp za vreme kampanje veoma oslanjao na celu svoju porodicu, pa nema sumnje da bi uticaj njegove supruge tokom naredne četiri, ili čak osam godina, mogao biti veći nego što nam izgleda danas. I to naročito na terenu spoljne politike, koju u SAD većim delom kreira predsednik. Čak i Melanijine neformalne procene i mišljenja o državama u regiji „zapadnog Balkana“ koje ona, rođena u Jugoslaviji, dobro poznaje i razume, mogli bi biti presudni, iako se nova američka prva dama veoma razlikuje od svojih prethodnica već i po tome što je prva u bezmalo dva veka (tačnije – od 1829. godine) koja nije rođena u SAD. Pre nje je to bila Londonka Luiz Adams, supruga Kvinsija Adamsa, američkog predsednika iz 19. stoleća. Melanija je, naime, svet ugledala u porodilištu u Novom Mestu (a ne u Sevnici, gde je odrastala), koje je te, 1970. godine, bilo deo SFR Jugoslavije.\nOD KOMPARTIJE DO BELE KUĆE\nŽivotni put Melanije Tramp nagoveštava i njen pogled na svet. Odgajana je u tipičnoj jugoslovenskoj radničkoj porodici u vreme socijalizma (otac je radio kao šofer i prodavao auto-delove, majka je bila šnajderka u fabrici tekstila „Jutranjka“, koja je otišla u stečaj 2012), dakle u familiji koja je prihvatala vrednosti tadašnjeg sistema; s obzirom na to da je tata Viktor bio član Komunističke partije, to je nesumnjivo uticalo i na njenu socijalizaciju. S druge strane, Melanija je već od rane mladosti morala da bira, pa je između škole i drugačije karijere, izabrala prečicu i krenula put foto-modela. Nije uspela u pregnuću da postane supermodel, iako je u to ime čak „ponemčila“ svoje devojačko prezime iz Knavs u Knaus. Melanija je u svet mode ušla sa 5-6 godina, na jednoj od prvih „Jutranjkinih“ reklama odeće za decu; njene školske drugarice danas rado evociraju uspomene na Melaniju koja je od najranije mladosti sanjala da će postati manekenka, što joj se i ostvarilo sa nepunih 16 godina. Sa 18 godina je radila u Milanu, posle toga u Parizu i na kraju u Njujorku. Do 2001. godine u Americi je boravila i radila uz vizu, a potom je dobila stalni boravak u SAD. Jedna od zabava povodom nedelja mode, septembra 1998. godine, bila je sudbonosna za Melaniju i Donalda. Tramp je na tu zabavu došao u pratnji druge starlete, ali mu je Melanija zapela za oči. Melanija je, međutim, vezu ubrzo prekinula jer Tramp, kako piše ljubljansko „Delo“, „nije mogao iz svoje kože“. Drugi pokušaj je završen brakom u januaru 2005. godine, sklopljenim na Trampovom luksuznom imanju u Palm Biču, u prisustvu brojnih zvanica, između ostalih i Hilari i Bila Klintona. Od tada se, tako tvrdi Donald, on i Melanija nikada nisu posvađali. Ona naredne godine postaje punopravna građanka SAD, ali ne zahvaljujući braku već na osnovu „zelene karte“.\nIste godine je rodila sina Barona kome tepa „mini Tramp“. Baron je jedini sin nekog predsednika SAD koji zna jedan od jezika sa područja nekadašnje Jugoslavije, jer Melanija i njeni roditelji, koji su se preselili kod ćerke u Ameriku, tačnije u Trampov neboder u Njujorku, sa sinom, odnosno unukom razgovaraju na slovenačkom jeziku. A da vaspitanje bude „kako treba“, kuvaju mu i tradicionalna slovenačka jela. Što je zanimljiv povratak korenima ako se zna da je mlada Melanija na oltar karijere žrtvovala prezime svojih predaka, navodno zato što je bila uverena da će u vode visoke mode lakše uploviti ako svoje poreklo predstavi kao austrijsko, jer su u to doba (kraj 80-ih, početak 90-ih godina prošlog veka), kako ocenjuje ljubljansko „Delo“, sve države nastale na zgarištu Jugoslavije bile poznate jedino po ratovima.\nIstina, Melanija tokom Trampove kampanje nije krila svoje slovenačko poreklo, pa je u retkim javnim obraćanjima isticala da dolazi iz „lepe Slovenije“ koja je „nekada bila komunistička“. Donald i Melanija su jednom bili na prijemu u slovenačkoj ambasadi u Americi, ali je ona kasnije odbacila sve molbe slovenačkih medija za intervju, a na veliko razočaranje zemljaka, nije se pojavila ni na balu u njenu čast čiji je suorganizator bila slovenačka ambasada u Vašingtonu, uoči Trampove inauguracije.\nMelanija je tokom predizborne kampanje tvrdila da će biti „tradicionalna prva dama SAD“ po uzoru na Džeki Kenedi i Beti Ford, i da svom suprugu neće nametati svoje stavove. Poznata televizijska novinarka Barbara Volters, koja je imala priliku da bliže upozna Melaniju „u zrelim godinama“, tvrdi da je ona „izuzetno inteligentna“, što ljudi „ne očekuju jer je tako lepa“. Strane agencije u Melanijine vrline ubrajaju znanje pet jezika, jer pored slovenačkog govori i nemački, engleski (istina, sa jakim istočnoevropskim akcentom), francuski i – srpski.\nNovinari koji su se bacili na istraživanje Melanijinih korena za sada nisu našli ništa dramatično. Pored lažnih vesti o njenoj navodnoj karijeri „dame za pratnju“ (zbog čega je Melanija u Sloveniji tužila reviju „Lady“ u vlasništvu „Dela“), pažnju stranih medija je prikovalo pre svega otkriće da je Melanijin otac Viktor bio „član komunističke partije“, u koju je „u to vreme bilo učlanjeno samo pet odsto Slovenaca“. Informaciju da je Tramp oženjen „ćerkom nekadašnjeg komuniste“ prvi je u svet lansirao britanski tabloid „Dejli mejl“. Britanski tabloidi su zahvaljujući Viktorovom „zvaničnom ateističkom pogledu na svet“ došli na trag i sledećeg (za njih) šokantnog otkrića, naime da ni Melanija ni njena sestra „nisu bile krštene“, niti su bile na „prvoj pričesti“, što je uzbudilo i krugove katoličke crkve.\nSve te, na prvi pogled tračerske vesti dobile su na težini onog trenutka kada je Donald Tramp položio predsedničku zakletvu na Bibliji koju je u rukama držala Melanija. Potom je „kozmetičke izmene“ doživeo i zvaničan sajt Bele kuće, uz novu biografiju nove prve dame SAD. Upravo je ta, poslednja verzija pretrpela dodatno „peglanje“, pa je izbrisano pominjanje njenih poduhvata u biznisu i izrada nakita, što je poslednjih godina Melanijina preokupacija. A još koliko nedavno u njenoj biografiji je pisalo da je „takođe i uspešna preduzetnica, s obzirom na to da je u aprilu 2010. godine Melanija Tramp pokrenula svoju liniju nakita ’Melania™ Timepieces & Jewelry’ na kanalu QVC (TV kanal za prodaju)“. Otkako je, međutim, Donald targetiran kao predsednik koji bi mogao da se nađe u sukobu interesa zbog svojih poslovanja, odlučeno je da se „iz predostrožnosti“ više ne pominje ni firma prve dame. Na sajtu Bele kuće je sada preciziran i Melanijin akademski put, pa piše da je „upisala studije, ali ih je pauzirala zbog karijere u manekenstvu“. Još tokom Donaldove predsedničke kampanje je njen zvanični internet portal bio preko noći „osvežen“ tako što su izbačeni podaci kojima se godinama dičila, na primer da je završila univerzitet u Ljubljani. Tamošnji profesori su se upinjali, ali nekako nisu mogli da je se sete, a onda su i prašnjavi anali otkrili razlog – okončala je samo jednu godinu arhitekture. I to je bilo sve.\nBudući da je njen suprug pobedio na izborima zahvaljujući i obećanju da će proterati nekoliko miliona nelegalnih migranata, na sajtu Bele kuće je posebno istaknuto da je Melanija 2006. godine „ponosno postala građanka SAD“. Ali pošto se nije nikada zvanično odrekla slovenačkog državljanstva, vrh slovenačke politike gaji nade da bi „dupla državljanka Melanija“, udata Tramp (do svoje napunjene 21. godine bila je građanka Jugoslavije), mogla da utiče i na buduću politiku SAD u regionu. Nadahnut tom idejom, komentator ljubljanskog „Dnevnika“ je nedavno zapisao da su se u teritorijalnom sporu između Hrvatske i Slovenije „odnosi moći značajno promenili“ i da „iako još ne znamo kakav je ili kakav će biti stav familije Trump o tom pitanju, ne možemo da zamislimo da bi novi američki predsednik, venčan lepoticom iz ’bjutiful kantri’ Slovenije, u tom sporu intimno podržavao Hrvatsku“.\nDo juče anonimna varošica Sevnica, nekada poznata po svojoj „Kopitarni“ (fabrici klompi i obuće) i davno propaloj „Jutranjki“, zgrabila je svojih pet minuta slave čim je obznanjena Trampova kandidatura. Kako su rasle šanse da će Tramp naslediti Baraka Obamu, tako su rasli i apetiti Sevničana. Kako bi privukli turiste i unovčili dar koji im je pao bukvalno s neba u trenutku kada je Sevnica predstavljala još jedno u nizu tajkunskih zgarišta, preduzimljivi Sevničani su u barovima, zalogajnicama i poslastičarnicama lansirali različite specijalitete, od torte Melanija, preko „predsedničkog burgera“ do kolača „First Lady“ („Prva dama“) posutog zlatnim (jestivim) prahom. U centru varošice su snalažljivi preduzetnici netom predstavili i Trampove kuglice, poslasticu čije dvosmisleno ime budi različite asocijacije. Melanija svojim nekadašnjim sugrađanima nije ostala dužna, pa je preko jedne ljubljanske advokatske kancelarije što pripretila tužbom, što već presavila tabak i tužila sve one koji kao „brend“ iskorišćavaju i koriste njeno ime. Uprkos tome, Sevnica poslednjih godinu dana doživljava procvat u – turizmu. Lokalni tur-operateri organizovali su tečajeve i za kolege turističke vodiče iz belog sveta, pa ih vodaju po novim znamenitostima Sevnice: od skromne višespratnice u naselju „Heroja Maroka“ gde je Melanija živela sa porodicom do puberteta, preko vožnje pored („njene“) osnovne škole, do gledanja spoljašnosti nešto luksuznije kućice koja je poslednja poznata adresa njenih roditelja. Tako je grad na obalama Save sa malim zamkom na uzvisini postao meta svakojakih radoznalaca. A da ne bude zabune – već na ulazu u gradić stoji veliki pano koji upozorava namernike da se radi o zavičaju prve dame SAD.\nTu je svoju mladost Melanija preživela sa sestrom Ines, ocem Viktorom i majkom Amalijom. Trampova pobeda je tako i za malu, miljama udaljenu Sevnicu postala ulaznica za bolji život i prilika za (turistički) preporod varoši u kojoj je nezaposlenost 10,3 odsto. Danas fabrika u kojoj je radila majka Melanije Tramp više ne postoji, ali u Sevnici pored „Kopitarninih“ cokula još uvek postoji „Liscina“ fabrika donjeg veša… U svim tim postrojenjima hleb zarađuje manje od 100 zaposlenih, pa nije čudo da u Melaniji mnogi vide šansu za svetliju budućnost, bar za naredne četiri godine.\n(Svetlana Vasović Mekina – Pečat)


Vranjanac osumnjičen da je pucao na kolege u Beogradu | VRANJENEWS\nVranjanac osumnjičen da je pucao na kolege u Beogradu\n12.03.2018 14:00 » 15:46\nU Ruzveltovoj ulici u Beogradu u ponedeljak se dogodila pucnjava u kojoj je jedna osoba nastradala, dve osobe su teško ranjene, dok je napadač, Vranjanac, kasnije u svom stanu navodno pokušao da se raznese bombom - javlja Blic.\nOsumnjičeni je N. S. (30) iz Vranja, koji je dobio otkaz pre nekoliko dana u firmi "Privredni savetnik za informacione tehnologije", koja se bavi izradom softvera, navodno je izrevoltiran došao u prostorije gde je nekada radio.\nOn je osumnjičen da je izvadio pištolj i bivšem kolegi B. K. pucao direktno u glavu, a zatim je navodno nastavio da puca. Tom prilikom ranjen je M. F.\nKako je saopšteno iz MUP-a on je oko 11 sati ispalio više pojektila iz pištolja u pravcu dvojice radnika, dok je treći (I.R.) skočio kroz prozor.\n- Naša ekipa je u Ruzveltovoj 55 konstatovala smrt osobe stare oko 30 godina. U Ulici Nikodina Miloša, što je nedaleko odatle, jedna osoba je skočila kroz prozor sa visine od oko pet, šest metara i zadobila teške povrede.\nJoš jedna osoba ima ustrelne rane grudnog koša iznad srca, kao i desne šake - rekla je Nada Macura, portparolka Hitne pomoći.\nNapadač je, piše Blic, uspeo da pobegne sa lica mesta i uputio se u stan u Ulici vojvode Savatija gde je aktivirao bombu i pokušao da izvrši samoubistvo.\nNiko od komšija nije povređen u eksploziji.